Sentimen Terkini Pasaran Forex Setakat Awal Pembukaan Sesi Asia

US Dolar jatuh merosot berbanding yen pada hari Khamis berikutan kebimbangan terhadap ketegangan perdagangan global yang mempengaruhi risiko pelabur (risk appetite).
Pair USD/JPY menurun sebanyak 0.4% iaitu kepada paras 105.94 yen. Jatuh daripada paras tertinggi hari Selasa iaitu 107.30 yen.
Para pelabur tetap prihatin terhadap peningkatan polisi perlindungan yang ingin diterapkan di bawah pentadbiran Presiden A.S. Donald Trump. Ekuiti A.S. jatuh pada hari Rabu setelah Trump merancang untuk mengenakan tarif baru kepada China.
Hal ini menyebabkan matawang “save heaven” seperti Yen menjadi pilihan.
Pentadbiran Trump menggesa China agar mengurangkan lebihan dagangan (trade surplus) dengan Amerika Syarikat sebanyak $100 bilion.
Menurut Larry Kudlow semasa wawancara di CNBC, beliau mengharapkan US dolar “sedikit lebih kukuh daripada sekarang.” Bagi Kudlow US dolar yang kukuh dan stabil adalah penting untuk kestabilan ekonomi A.S..
Komen Kudlow mengenai dolar tidak begitu memberi kesan terhadap pasaran pada masa sekarang, kata Satoshi Okagawa, penganalisis pasaran global senior untuk Sumitomo Mitsui Banking Corporation di Singapura.
 Dalam masa yang sama, Okagawa menzahirkan kebimbangan terhadap polisi perlindungan A.S. kerana ia dapat memberikan tekanan pada US dolar.
Kesan lain penyusutan US dolar pada hari Khamis, ialah data jualan runcit A.S. yang kurang memberangsangkan. Hal ini membawa indikasi bahawa Fed akan menaikkan kadar faedah pada kadar yang perlahan.
Walaubagaimanapun pasaran masih menjangkakan Fed akan menaikkan kadar tiga kali pada tahun ini, bermula pada mesyuarat dasar monetari minggu hadapan.
Indeks US dolar menyusut sebanyak 0.10% berbanding enam matawang utama pada hari ini dengan paras 89.66. Pada minggu ini sahaja US dolar sudah menyusut sebanyak 0.5%.
Pair EUR/USD mengukuh 0.11% kepada paras 1.2380. Walaubagaimanpun, sebelum ini, pair ini mencatat penyusutan disebabkan ucapan yang bernada ‘dovish’ oleh Presiden ECB pada zon bacaan yang sama.
Kata Draghi, ECB memerlukan lebih banyak data-data yang dapat menyokong kenaikan kadar inflasi.
Pair NZD/USD menurun sebanyak 0.2% kepada paras 0.7316 berikutan data pertumbuhan ekonomi New Zealand yang kurang memberangsangkan membuatkan kadar faedah terendah dalam rekod masa yang lama.


Mesyuarat FOMC Pagi Nanti, Ini Jangkaan Terhadap Kenyataan Federal Reserve

Awal pagi nanti akan berlangsung penetapan kadar US oleh FOMC (Federal Open Market Committee). Mesej utama yang akan diutarakan oleh The Fed mampu meningkatkan ketidaktentuan, dan segala aspek ekonomi akan di perhatikan khususnya petunjuk inflasi. Pasaran menjangkakan adanya keyakinan dalam ekonomi khususnya pekerjaan, tetapi keraguan dalam petunjuk inflasi berikutan penguatan US dolar.
Secara keseluruhan, pendirian tunggu dan lihat bakal menghalang kenaikan US dolar dan melemahkan matawang greenback ini.
Dalam penetapan kadar malam ini, kebarangkalian  The Fed untuk mengubah kadar faedah adalah begitu kecil. Perhatian akan tertumpu kepada kenyataan Janet Yellen semasa sidang media.
FOMC dijangka memberi keyakinan kepada pasaran dengan komen berkaitan pasaran pekerjaan yang terus mengukuh dan ekonomi US yang semakin hampir kepada gunatenaga penuh (full-employment).
 Ramalan kenaikan kadar pada Disember menunjukkan kebarangkalian The Fed untuk menaikkan kadar sebanyak tiga kali pada 2017 dan pasaran secara keseluruhan menjangka kenaikan pertama pada Jun 2017.
Pasaran akan memberi perhatian sama ada terdapat isyarat dalam penetapan kadar Mac nanti, sama ada The Fed bergantung kepada data (data-dependent).
Dalam sidang media itu nanti, komen tentang risiko kepada ekonomi di masa hadapan perlu diberi perhatian. Kenyataan tentang risiko-risiko kenaikan inflasi dan pasaran pekerjaan akan menjadi isyarat penting bagi kenaikan kadar pada Mac. Komen yang neutral dari Yellen pula menggambarkan The Fed akan terus mengekalkan kadar sedia ada.
Komen Yellen terhadap polisi fiskal pentadbiran baru US juga akan menjadi fokus dengan jangkaan rangsangan fiskal yang tinggi akan menyebabkan The Fed menaikkan kadar lebih pantas. Komen terhadap Presiden Trump dijangka akan meningkatkan volatility (turun-naik) pasaran secara keseluruhan.


Analisis Teknikal GBP/USD – Timeframe H1 – 4/1/2019

Matawang Sterling dilihat didagangkan positif berbanding dollar USD pada dagangan semalam berikutan USD yang mengalami penyusutan nilai matawangnya setelah terkesan daripada beberapa faktor seperti kebimbangan pada pertumbuhan ekonomi global dan juga ketidaktentuan politik yang melanda Amerika Syarikat serta terbaru adalah isu Apple mengurangkan sasaran jualan terbaru mereka. Sementara menunggu keputusan terhadap undian Parlimen berkenaan perjanjian Brexit, isu sempadan Ireland masih lagi menjadi perbincangan. Laporan data konsortium runcit Britain yang dikeluarkan awal pagi tadi menunjukkan harga kedai meningkat pada kadar terpantas dalam tempoh enam tahun. Angka bacaan mencatatkan peningkatan kepada 0.3% daripada 0.1% sebelumnya iaitu tertinggi sejak April 2013 yang lalu. Dilihat pergerakan harga pada chart pasangan matawang GBP/USD, harga telah membuat kenaikan dari paras terendah awal dagangan sekitar 1.24200 sehingga ke paras Magic Pivot pada indicator Moshed Magic Line semalam menunjukkan kenaikan sekitar 230 pips untuk satu hari dagangan.
Pada sesi pasaran Asia hari pagi ini, harga dilihat bergerak perlahan di sekitar paras 1.36300 pada awal sesi yang merupakan zon SBR (support become resistance) pada chart GBP/USD dan berada lebih tinggi dari paras Magic Pivot 1.2563 hari ini. Jika harga terus bergerak ke paras lebih tinggi, jangkaan kenaikan harga akan menuju ke paras resistance 1.2707 (MagicR1) sebelum menguji paras ketinggian semasa pada chart GBP/USD sekitar resistance pada 1.2791 (MagicR2). Sekiranya harga berjaya mengatasi paras ketinggian pada resistance tersebut, harga berpotensi untuk mencatat paras ketinggian yang baru ke paras sekitar 1.2936 (MagicR3).
Sebaliknya, jika USD kembali mengukuh menjelang laporan data pekerjaan NFP malam ini, harga berkemungkinan kembali ditekan lebih rendah dari paras Magic Pivot 1.2563. Penurunan awal harga akan menguji paras support 1.2479 (MagicS1) di sekitar paras terjunan pada dagangan semalam. Jika harga berjaya mengatasi paras tersebut, harga berkemungkinan akan menuju ke paras sekitar support 1.2334 (MagicS2) dan sekiranya penurunan harga masih berlaku, harga bakal mencecah ke paras sekitar 1.2250 (MagicS3).
 Terus ikuti perkembangan Brexit dari masa ke masa dan jangan lupa untuk beri tumpuan terhadap laporan pekerjaan NFP AS pada malam ini. Lihat paras support dan resistance pada chart GBP/USD dengan rujukan pada indicator Moshed Magic Line yang disediakan untuk anda.

Paras support: 1.2479, 1.2334, 1.2250.
Paras resistance:  1.2707, 1.2791, 1.2936.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Jumlah Tuntutan Insurans Pengangguran US Bertambah Lebih Dari Jangkaan

Jabatan Buruh US melaporkan peningkatan jumlah tuntutan faedah/insurans pengagguran (Jobless claims) sebanyak 13,000 tuntutan kepada 257,000 bagi minggu berakhir pada 21 April berbanding minggu sebelum itu yang mencatatkan jumlah 244,000 tuntutan yang telah dikaji semula.
Data yang dikeluarkan ini lebih tinggi dari jangkaan penganalisis sebanyak 241,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 112 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini meningkat kepada 1.99 juta pada minggu berakhir 15 April.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


ECB Patut Fikir Bila Untuk Kurangkan Pembelian Bon – Sabine

European Central Bank (ECB) patut memikirkan tentang bagaimana ia mahu kembali kepada polisi monetari yang normal dan juga bilakah ia akan mengurangkan pembelian bon, kata ahli ‘Governing Council’ Sabine Lautenschlaeger dalam laporan yang diterbitkan pada Sabtu.
“Polisi monetari pengembangan mempunyai faedah dan kesan sampingan. Dari masa ke semasa, kesan positif semakin lemah di mana risikonya pula semakin meningkat,” katanya kepada wartawan.
“Jadi, adalah penting untuk bersedia keluar daripada polisi semasa pada masa yang tepat. Apa yang penting adalah tren inflasi bergerak stabil ke paras sasaran 2%. Tetapi kita masih lagi belum hampir ke arah itu.”
 Beliau menegaskan pengurangan kepada polisi pengembangan monetari ini akan mejadi proses yang panjang, apabila mengatakan tentang persoalan bilakah ECB akan mengurangkan pembelian bon.
Matawang Euro ketika ini berada dalam tren pengukuhan disebabkan jangkaan positif pasaran terhadap tindakan ECB di masa hadapan. ECB menjangka akan membincangkan tentang perubahan polisi pada musim luruh dan ini akan menjadi sesuatu yang positif terhadap sentimen semasa matawang euro.


US Dollar Melemah Menjelang News Besar FOMC Pagi Nanti

US dollar melemah pada Rabu menjelang pembukaan pasaran New York di mana terdapat aktiviti pengambilan keuntungan oleh pemain-pemain pasaran sebelum pengumuman polisi oleh The Federal Reserve pada pukul 2 pagi nanti.
Mesyuarat FOMC kali ini adalah antara peristiwa terpenting dalam kalendar ekonomi tahun 2018 kerana ia akan dipengerusikan oleh Pengerusi baru Jerome Powell yang menggantikan Janet Yellen.
Indeks US dollar kini mengalami kejatuhan sehingga 0.23% setakat pada pukul 8.42 malam. Kelemahan US dollar ini jelas dilihat berbanding matawang Euro dan Yen sejak pembukaan pasaran Asia pada Rabu. Dengan kelemahan US dollar, kedua-dua matawang yang dianggap antara paling cair di dunia itu berjaya membuat pengukuhan.
 Tumpuan utama pasaran malam ini adalah sidang media Jerome Powell pada pukul 2.30 pagi. Ini adalah kali pertama beliau akan menjawab persoalan wartawan dalam sidang media selepas penetapan polisi monetari. Ada juga di kalangan pemain pasaran yang ragu dengan kebolehan US dollar untuk membuat kenaikan yang banyak malam ini.
Ada juga yang berpendapat US dollar dalam jangka masa sederhana akan membuat kenaikan kerana The Fed adalah satu-satunya bank pusat yang menaikkan kadar faedah lebih pantas berbanding bank pusat utama yang lain.
>>>PELAJARI ANALISIS FUNDAMENTAL KLIK SINI.<<<


Pergerakan Semasa Pasaran Tukaran Matawang Forex Setakat Petang Ini

US dolar bergerak stabil berbanding matawang utama yang lain pada Khamis selepas minit mesyuarat The Fed menunjukkan pendirian yang bercampur-campur dalam kalangan ahli khususnya tentang perjalanan kenaikan kadar faedah di masa hadapan.
Indeks US dolar yang mengukur kekuatan matawang greenback berbanding enam matawang yang lain berada di sekitar paras 96.00 naik 0.03% setakat pukul 3.45 pm.
Ahli The Fed juga mempersoalkan kenapa keadaan pasaran kewangan tidak mendapat kesan daripada kenaikan kadar faedah baru-baru ini di mana harga ekuiti kekal di paras tinggi.
Bulan lalu The Fed mengundi 8-1 untuk menaikkan kadar faedah daripada 1.00% kepada 1.25% yang merupakan kenaikan ketiga dalam tempoh enam bulan, yang menunjukkan isyarat keyakinan bank pusat terhadap perkembangan ekonomi.
Namun, petunjuk inflasi utama The Fed meleset semula kepada 1.4% pada Mei.
 Pemain-pemain pasaran kini mengalihkan perhatian mereka kepada data-data terbaru dari US untuk mendapatkan arah pergerakan ekonomi terkini.
Menjelang pembukaan pasaran US malam ini, data pekerjaan ADP-NFP akan dikeluarkan pukul 8.15 pm bersama dengan data PMI sektor pembuatan, seterusnya jumlah tuntutan pengangguran pukul 10 pm.
Berbanding Yen, US dolar tidak banyak berubah dan hanya mengukuh 0.05% setakat pukul 4 pm. Eur/Usd turut didagang mendatar dengan hanya naik 0.03% setakat ini.
European Central Bank juga akan mengeluarkan minit mesyuarat bank pusat hari ini. Pasaran juga dijangka memberi perhatian kepada maklumat lanjut dalam mesyuarat ECB pada Jun.
Sterling tidak banyak berubah setakat dagangan hari ini dengan hanya melemah  0.01%.
Pasaran dijangka bergerak lebih pantas menjelang pengumuman data ADP-NFP malam ini.


Empat Perkara yang Anda Perlu Tahu Dalam Pembukaan Pasaran New York

US dolar melonjak semula, Menjelang perjanjian OPEC, Lonjakan pasaran logam. Ini antara perkara yang diceritakan oleh pemain pasaran di seluruh dunia pada pembukaan pasaran New York.
US dolar melonjak!
US dolar pada tiga jam lepas melonjak berbanding matawang utama yang lain dengan Gbp/Usd jatuh hampir 150 pip. Manakala Eur/Usd jatuh sebanyak 60 pip. Tidak dapat dipastikan apa penyebab penguatan secara tiba-tiba USD ini dan ada pendapat mengatakan ia berikutan laporan ekonomi dan prospek pertumbuhan yang dikeluarkan oleh OECD pada pukul 5 petang tadi yang mengatakan US sebagai pemacu pertumbuhan utama ekonomi dunia pada 2017 dan 2018.
Dalam laporan ini juga dapat dilihat kebanyakan negara mengikut tren pertumbuhan ekonomi dunia kecuali salah satunya ialah United Kingdom. United Kingdom dijangkakan akan mencatatkan pertumbuhan yang semakin merosot pada 2017 dan 2018.
Harga Minyak jatuh
Sentimen terbaru bahawa Arab Saudi yang menyatakan tidak akan bertemu dengan Rusia yang menyebabkan harga minyak terus jatuh. Kegagalan dalam perjanjian ini akan menyebabkan harga minyak dunia terus jatuh, manakala perjanjian yang kukuh akan mengukuhkan lagi harga minyak yang berpotensi berada dalam julat harga $60 setong.
 Pada ketika ini minyak mentah WTI berada di paras $45.85 setelah berada di paras tertinggi minggu lepas di $49.14 setong. Hal ini berikutan ketaktentuan dalam perjanjian ini yang masih menyelubungi sentimen terkini di kalangan pelabur dan pedagang minyak.
Logam melonjak
Pasaran logam pada tahun ini berada dalam tren kanaikan dengan dagangan semalaman di Shanghai menambahkan lagi lonjakan pasaran logam seperti Zink. Manakala Kuprum (Copper) telah melonjak sebanyak 23% pada bulan ini yang tertinggi dalam masa 10 tahun. Masih ada kerisauan di China bahawa harga mungkin akan terhenti yang disebabkan aktiviti spekulasi.
Indeks saham bercampur-campur
Indeks MSCI Asia Pasifik yang meningkat 0.8% dan Topix naik  pada hari ke-12 berturut-turut dengan peningkatan dalam pendapatan sektor perbankan. Di Eropah, Stoxx 600 menyusut 0.4% dengan sektor perbankan Itali kebanyakan mencatatkan kerugian berikutan referendum Itali minggu hadapan memburukkan lagi sentiment pelabur di Eropah. S&P 500 menyusut 0.2%.

Kecuali United Kingdom!


Kesuraman Prospek Permintaan Buat Pelabur Minyak Resah

Pelabur minyak di awal minggu bermula dengan kekecewaaan berikutan penyusutan harga komoditi yang terkesan oleh bacaan data kurang memberangsangkan dari pengguna terbesar minyak dunia, China.
Niaga hadapan minyak mentah Brent jatuh lebih 1.3% pada awal sesi Eropah dengan diniagakan pada harga $69.65 setong. Sementara dagangan WTI Amerika Syarikat pula susut lebih 1.4% kepada $67.20 setong.
Keluaran kilang dan penjualan runcit di China menunjukkan pertumbuhan yang perlahan pada bulan Julai, ketika negara itu berdepan dengan ancaman kebangkitan semula wabak coronavirus.
 Pengetatan beberapa langkah sekatan baru-baru ini disebabkan gelombang baru wabak Covid-19 dilihat menjadi faktor utama kepada data yang mengecewakan dari pengimport minyak terkemuka di dunia itu.
Selain itu, pemprosesan minyak mentah China pada bulan lalu juga jatuh ke tahap terendah sejak Mei 2020, ketika kilang penapisan minyak bebas mengurangkan pengeluaran di tengah kuota yang lebih ketat, peningkatan inventori dan penurunan keuntungan.
Harga minyak telah berada di bawah tekanan sejak minggu lalu, lebih-lebih lagi selepas Agensi Tengaa Anatarabangsa (IEA) mengeluarkan unjuran menyuramkan bahawa permintaan mungkin akan meningkat pada kadar lebih perlahan pada suku akhir tahun ini.
Ini susulan pembalikan tren meningkat yang dilihat pada bulan Julai berikutan penularan varian Delta yang semakin meluas secara global.


Pengeluaran Minyak OPEC Meningkat Pada September, Mengurangkan Optimis Pelabur

Harga minyak meneruskan kejatuhan pada sesi Asia hari Selasa menjelang data bekalan minyak mingguan US yang dijangka akan menunjukkan penyusutan.
Minyak West Texas Intermediate (WTI) di NYMEX bagi bulan November jatuh 0.28% kepada $50.41 setong, manakala minyak Brent di London Intercontinental Exchange juga susut 0.27% kepada $55.94 per tong pada jam 11.00 pagi.
Institusi Petroleum Amerika (API) akan mengeluarkan laporan anggaran bekalan minyak dan bahan sulingan malam ini, diikuti data bekalan rasmi daripada Energy Information Administration (EIA) pada hari Rabu.
Bekalan minyak mentah dijangka jatuh sebanyak 467 ribu tong, manakala bahan sulingan juga diramalkan jatuh sebanyak 1.1917 juta tong, dan gasolin pula 967 ribu tong.
Semalam harga minyak WTI ditutup rendah disebabkan oleh peningkatan pengeluaran minyak berdasarkan data yang dikeluarkan oleh OPEC untuk bulan lepas, dan peningkatan aktiviti penggalian minyak US turut menunjukkan pengeluaran domestik semakin tinggi.
 Sentimen terhadap harga minyak menurun selepas kadar patuh syarat pemotongan pengeluaran minyak OPEC pada bulan September menyusut, menyebabkan para pelabur kembali bimbang dengan komitemen pengeluar utama minyak untuk menghalang lebihan bekalan global.
Pengeluran minyak di Libya meningkat sebanyak 30,000 tong sehari menjadikan jumlah kepada 920,000 tong sehari pada bulan September, didorong oleh aktiviti penggalian minyak di padang Sharara kembali pulih selepas terpaksa dihentikan selama 2 minggu. Manakala pengeluaran minyak di Nigeria meningkat 20 ribu tong kepada 1.77 juta tong sehari.
Pada Julai yang lalu, Nigeria setuju untuk menyokong perjanjian pemotongan pengeluaran OPEC jikga pengeluaran minyak mentah mereka mencapai 1.8 juta tong sehari.
Pengeluran OPEC yang meningkat melemahkan optimis para pelabur terhadap harga minyak selepas OPEC berjaya mengeluarkan bacaan pengurangan bekalan minyak mentah paling tinggi pada bulan Ogos lalu.
Antara faktor yang menambahkan kebimbangan adalah syarikat penggalian minyak Baker Hughes yang melaporkan peningkatkan bilangan pelantar minyak di US sebanyak 6 unit, menjadikan jumlah keseluruhan kepada 750.


Antara Aussie dan Greenback, Mana Yang Lebih Mendominasi Pergerakan Harga Pada AUD/USD?

Matawang dolar Australia masih didagangkan agak berisiko dalam pasaran semasa. Data ekonomi yang menjadi tumpuan bank pusat seperti kadar inflasi masih mencatatkan bacaan yang lemah menyukarkan untuk langkah kenaikan kadar diteruskan.
Bacaan data indeks keyakinan pengguna di Australia turut merosot dan menimbulkan kebimbangan terhadap pertumbuhan ekonomi semasa.
Turut mempengaruhi nilai dagangan Aussie adalah sentimen pada negara rakan dagang terbesarnya iaitu China yang terjejas berikutan laporan kejatuhan pada nilai pasaran saham.
Pengeluaran perindustrian di China pula Cuma mencatatkan peningkatan 5.3% dalam tempoh dua bulan pertama untuk tahun ini dan gagal mencapai sasaran jangkaan kenaikan 5.5%. Angka tersebut juga memberi isyarat kadar pertumbuhan yang perlahan dalam tempoh 17 tahun.
Pergerakan harga pada chart pasangan matawang AUD/USD melihatkan harga saling menolak turun dan naik dengan kekuatan kedua-dau matawang tersebut adalah seimbang.
Dengan dagangan USD yang turut gagal mencatatkan pengukuhan, Aussie berjaya menghalang kejatuhan harga pada AUD/USD.
Jika diperhatikan pergerakan harga pada chart AUD/USD, harga telah membuat kenaikan dari paras terendah semasa sekitar 0.7005 sehingga ke paras zon SBR (support become resistance) pada sekitar paras 0.70900.
 Harga yang sekali lagi menguji paras 0.70900 tersebut dilihat membuat penurunan pada dagangan hari ini turun lebih rendah melepasi paras Magic Pivot 0.7079 dan menguji paras support 0.7060 (MagicS1) pada indicator Moshed Magic Line pada sesi pasaran Eropah petang ini.
Jika Aussie terus didagangkan lemah, harga berkemungkinan akan turun menuju kembali ke paras zon support 0.70000.
Namun jika harga berjaya mencatatkan kenaikan melepasi zon SBR semasa, lonjakan harga seterusnya berkemungkinan akan ke paras SBR seterusnya sekitar 0.71500 berhampiran paras resistance MagicR3 pada indicator Moshed Magic Line hari ini.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda merancang strategi dagangan yang lebih mantap.

Paras support: 0.7060, 0.7030, 0.7011.
Paras resistance: 0.7109, 0.7128, 0.7159.


Logam Kuning Langsung Tidak Menghiraukan Suara Positif dari Mesyuarat FOMC!

Harga emas terus mengaut keuntungan sambil mengetepikan isyarat positif dari Fed mengenai kenaikan kadar yang dijangka lebih awal.
Emas bagi penghantaran April di bahagian Comex New York Merchantile Exchange meningkat sebanyak 0.32 peratus kepada $1,237.15. Dalam sesi Asia ini juga silver didagang meningkat sehingga 0.18 peratus kepada $17.983 satu troy ounce. Sesi ini juga menyaksikan copper menyusut sebanyak 0.26 peratus kepada $2.729 sepound.
Semalam, emas seakan hanyut apabila US Dollar mendapat momentum menaik apabila minit mensyuarat FOMC dijangka akan mengumumkan prospek kenaikan kadar tidak lama lagi.
 Dalam mesyuarat tersebut, jawatankuasa FOMC melaporkan tahap keyakinan perniagaan yang lebih tinggi dan  merupakan kali pertama sejak Trump mengambil alih pentadbiran Amerika Syarikat secara rasmi. Mereka juga meramalkan pertumbuhan ekonomi akan semakin berkembang dengan cadangan dasar Trump.
Menurut ringkasan mesyuarat, kebanyakan jawatankuasa menyatakan pandangan bahawa ia mungkin sesuai untuk meningkatkan kadar dana persekutuan tidak lama lagi jika data pekerjaan dan inflasi meningkat lebih kuat selaras dengan jangkaan semasa.
Logam kuning dikatakan amat sensitif dengan pergerakan kadar kerana pengukuhan US Dollar bakal meningkatkan kos untuk membeli logam tersebut.
Pasaran Komoditi Hitam Ada Kejutan Buat Semua Trader Minyak Mentah!


Minit FOMC : Ekonomi Tidak Boleh Dibiarkan Bergerak Terlalu Panas

The Federal Reserve atau bank pusat Amerika Syarikat telah mengeluarkan minit mesyuarat FOMC yang telah dijalankan pada 14 Jun yang lalu. Dalam penetapan polisi itu The Fed telah menaikkan kadar faedahnya kepada 2.00%.
Minit menunjukkan bahawa pembuat polisi menyokong kepada kenaikan berterusan kadar faedah berikutan pertumbuhan ekonomi Amerika Syarikat yang berada di atas trend jangka panjang. Namun mereka bimbang dengan impak yang dibawa oleh isu perdagangan terhadap sentimen perniagaan.
Kenaikan kadar faedah seterusnya dilihat sebagai konsisten dengan dengan pengukuhan dalm aktiviti ekonomi, keadaan pasaran buruh yang kukuh dan inflasi yang hampir dengan objektif 2% bank pusat.
 Minit juga mengatakan kelangsungan pengetatan polisi monetari disokong oleh peningkatan inflasi dan pengukuhan pasaran buruh walaupun terdapat kebimbangan terhadap impak ketegangan perdagangan.
Selain itu, The Fed juga bimbang jika terus membiarkan ekonomi Amerika Syarikat bergerak dalam keadaan panas akan menyebabkan masalah lain timbul. Oleh sebab itu, majoriti ahli The Fed menyokong kepada kenaikan kadar faedah.
Tidak banyak kesan kepada US dollar semasa minit ini dikeluarkan dengan pasaran memberi fokus kepada isu perdagangan dan tariff yang telah berkuatkuasa terhadap China. Minit mesyuarat dikeluarkan pada pukul 2 pagi hari Jumaat. Selain itu, satu lagi tumpuan utama pasaran hari ini adalah data pekerjaan NFP yang akan dikeluarkan pada pukul 8.30 malam.


Minit Mesyuarat RBA Meyakinkan, Keyakinan Perniaagaan New Zealand Positif

Bank pusat Australia menunjukkan kebimbangannya terhadap perbelanjaan pengguna disebabkan kadar gaji yang naik perlahan di samping paras hutang isirumah yang tinggi.
Walaubagaimanapun, bank pusat kekal optimis dengan ekonomi, di mana keadaan ekonomi global yang semakin baik sepanjang 2017. Keyakinan bank pusat juga disokong oleh peningkatan pekerjaan sepenuh masa Australia ke paras tertinggi sejak 10 tahun lalu.
Mesyuarat RBA sebelum ini mengekalkan kadar faedah 1.50%. Antara yang dibincangkan dalam mesyuarat tersebut adalah kelemahan penggunaan dan pertumbuhan gaji.
RBA mengatakan keadaan perniagaan positif dengan prospek pelaburan perniagaan (non-mining) semakin baik dan juga peningkatan dalam perbelanjaan infrastruktur juga telah menyokong pertumbuhan ekonomi.
Penganalisis ekonomi di Bank Commonwealth Michael Workman berkata minit RBA adalah konsisten dengan nada ucapan yang disampaikan oleh ahli RBA sejak beberapa minggu lalu.
 Keyakinan Perniagaan New Zealand
Sentimen perniagaan New Zealand kekal hampir dengan paras terendah Disember disebabkan ketidaktentuan dasar kerajaan baru.
Indeks ANZ Business Confidence menunjukkan 37.8% respondan menjangka ekonomi akan merosot tahun depan. Peratusan ini lebih rendah berbanding 39.3% yang dicatat sebelum ini.
“Perubahan polisi oleh kerajaan baru menimbulkan keraguan terhadap perniagaan,” kata Sharon Zollner ketua penganalisis ekonomi Bank ANZ.
Ini adalah tinjauan kedua yang dibuat oleh ANZ selepas parti buruh memenangi pilihanraya.
Dengan bacaan yang semakin baik daripada 39.3 kepada 37.8 menunjukkan terdapat sedikit kemajuan dari segi keyakinan perniagaan terhadap ekonomi di masa hadapan. Ia juga telah menyokong kenaikan matawang NZD pagi tadi.


Harga Emas Meneruskan Peningkatan Pagi Ini.

Harga emas meningkat pada pasaran Asia hari ini berikutan para pelabur mengambil langkah berjaga-jaga terhadap ketegangan yang sedang berlaku antara Amerika dan Korea Utara.
Harga kontrak emas bagi bulan Disember di Comex New York Mercantile Exchange (NYMEX) meningkat 0.21% kepada $1,282.95 per ounce setakat jam 11.21 pagi.
Semalam, sentimen risk-off menguasai pasaran selepas Korea Utara membalas kenyataan ancaman “api dan ketakutan” Trump dengan menyatakan kesediaan mereka untuk menyerang wilayah Amerika Pasifik, Guam yang juga merupakan salah satu pangkalan tentera Amerika.
Permintaan terhadap emas meningkat kerana dianggap sebagai salah satu pasaran safe haven dan menyebabkan harga emas melonjak ke paras tertinggi minggu ini.
 Harga emas yang berada di paras tertinggi minggu ini, berjaya menghentikan penurunan selama tiga hari berturut-turut bermula sejak Khamis lepas, selepas data tawaran pekerjaan Amerika meningkat diluar jangkaan, menguatkan jangkaan para pelabur tentang pengetatan polisi monetari Federal Reserve untuk tahun ini.
Indeks harga pengeluar (PPI) dan harga pengguna (CPI) hari ini dan esok, dijangka dapat memberi pandangan yang baru terhadap keadaan semasa inflasi yang turut menjadi kebimbangan utama Federal Reserve sejak beberapa bulan Julai yang lepas.
Bank pusat US mengekalkan kadar faedah pada bulan Julai berikutan inflasi bergerak perlahan, namun masih yakin sasaran 2% akan dicapai dalam jangka masa panjang.
Pasaran emas sensitif dengan perubahan dolar US. Nilai dolar yang melemah akan meningkatkan permintaan terhadap emas kerana harga semakin murah untuk di beli oleh pemilik matawang asing yang lain.


USD/CAD Pamer Penurunan Sepanjang Minggu, Cecah Sehingga 250 Pips!

Sentimen pasaran minyak mentah pada penghujung minggu dilihat memberikan tanda-tanda yang positif dengan kenaikan harga lebih 10% berikutan terhadap petanda awal pemulihan permintaan bahan bakar Amerika Syarikat.
Namun begitu, pelabur tetap berhati-hati berikutan harga minyak masih lagi diniagakan rendah selepas kejatuhan ketara beberapa minggu sebelum ini.
Turut menyokong pasaran minyak apabila Norway turut mengumumkan pengurangan pengeluaran bekalan minyak untuk separuh tahun kedua. Hal ini telah menyokong dagangan matawang sensitive terhadap minyak iaitu dolar Kanada.
Sepanjang minggu ini, dolar Kanada berjaya bergerak lebih kukuh berbanding US dolar ekoran penyusutan pada matawang Amerika tersebut.
Penurunan harga pada carta pasangan matawang USD/CAD sejak Isnin telah mencatatkan sekitar 250 pips penurunan ke paras lebih rendah dengan pergerakan harga masih di bawah paras halangan Moving Average 50 (MA50) yang menunjukkan trend kekal bearish.
Pada dagangan semalam, harga berjaya turun lebih rendah melepasi zon SBR (support become resistance) sekitar 1.3940 selepas penyusutan US dolar diteruskan memberi reaksi terhadap keputusan mesyuarat FOMC.
Bersambung pada dagangan hari ini, harga turun menguji paras 1.3860 yang merupakan zon support harga yang diuji pada dagangan 2 minggu yang lalu.
 Pelabur mula berhati-hati dengan kemungkinan pengukuhan semula US dolar dengan jangkaan sentimen pasaran bakal kembali berisiko selepas Presiden Donald Trump melancarkan kritikan terhadap China.
Jika US dolar kembali kukuh, harga pada carta USD/CAD bakal membuat kenaikan menguji zon SBR 1.3940 dan juga halangan dinamik MA50.
Kenaikan yang berjaya melepasi zon tersebut akan menuju zon SBR seterusnya pada 1.4000 dan memberi isyarat awal perubahan trend harga.
Namun jika harga terus menyambung penurunan, harga yang berjaya tembusi support 1.3860 bakal mencatatkan paras terendah terbaru 7 minggu.
Destinasi penurunan lebih rendah berkemungkinan mencecah paras RBS (resistance become support) pada 1.3730.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Ini Peluang Untuk Pemotongan Kadar Faedah Oleh BoE Kelak?

Bank of England (BoE) telah mengekalkan dua kadar faedahnya tidak berubah pada 0.75%, dengan dua pegawai Polisi Monetari atau lebih dikenali sebagai MPC, tanpa disangka telah mengundi untuk memotong kadar faedah berikutan kebimbangan terhadap ketidakpastian Brexit dan isu perdagangan.
Gabenor BoE Mark Carney, berkata dalam ucapannya selepas penetapan polisi, ekonomi UK semakin perlahan berikutan peningkatan terhadap ketidakpastian terhadap Brexit dan pertumbuhan global yang perlahan manakala inflasi UK pula jatuh berada di bawah sasaran bank pusat pada 2%.
Bagaimanapun, BoE yakin bahawa ketidakpastian Brexit telah berkurangan disebabkan perjanjian Brexit dan penangguhan yang diberikan oleh EU. Kesan pemulihan terhadap pertumbuhan adalah bergantung kepada pengurangan dalam ketidakpastian Brexit.
 Dalam unjuran terbaru, BoE telah mengunjurkan pertumbuhan ekonomi pada tahun ini meningkat kepada 1.4% berbanding yang diunjurkan pada 1.3% Ogos lalu. Namun begitu, unjuran terhadap pertumbuhan dalam tempoh tiga tahun akan datang dikurangkan menjadi 1% lebih rendah daripada yang dijangka pada bulan Ogos.
Ia merupakan kali pertama dalam laporan polisi monetari oleh BoE menjadikan perjanjian Brexit sebagai pemacu utama dalam unjuran pertumbuhan ekonomi.
Dengan kenyataan Carney bahawa risiko mengenai unjuran ekonomi terbaru BoE adalah ‘cenderung kepada kelemahan’, ia telah menggambarkan bahawa perubahan seterusnya dalam polisi monetari akan membawa kepada pemotongan kadar faedah.
BoE menjangkakan ketidakpastian yang dihadapi oleh isi rumah dan perniagaan akan berkurangan serta pertumbuhan global juga kembali pulih dengan pengurangan risiko no-deal Brexit. Namun, jika ia tidak berlaku, bank perlu menurunkan kadar faedah untuk menyokong pertumbuhan Uk dan memastikan dapat mencapai sasaran inflasi pada 2%.


AUD/USD Mulakan Dagangan Awal Minggu Dengan Kenaikan 70 Pips

Permulaan dagangan awal minggu menyaksikan dagangan US dolar menyusut pada sesi pasaran Asia berikutan sedikit pemulihan pada risiko pasaran minggu lalu berikutan kes jangkitan di Beijing semakin menurun.
Namun, pelabur kekal berwaspada di samping laporan ketegangan hubungan antara Amerika Syarikat (AS) dan China selepas dilaporkan China menyekat import daging dari Amerika yang boleh menjejaskan perjanjian perdagangan yang dicapai sebelum ini.
Pemulihan dari pasaran berisiko minggu lalu juga turut melihatkan dagangan matawang komoditi positif meningkat pada sesi Asia.
Dolar Australia catat kenaikan sekitar 70 pips berbanding US dolar pada carta pasangan matawang AUD/USD selepas pembukaan lebih rendah dipamerkan berbanding penutupan dagangan minggu lalu.
Harga turut membuat kenaikan melepasi paras halangan Moving Average 50 (MA50) pada rangka masa 1 jam pergerakan harga memberi isyarat awal perubahan trend bullish. Namun, pelabur kekal berwaspada untuk risiko kembali menekan pasaran.
Kenaikan harga akan menuju zon SBR (support become resistance) di paras sekitar 0.69000 dan menguji paras ketinggian harian Jumaat lalu.
 Kenaikan lebih tinggi berkemungkinan akan menuju zon resistance tumpuan pada ketinggian 0.70000.
Namun jika harga kembali membuat penurunan semula, paras jangkaan tumpuan harga adalah pada 0.68000 sebelum membuat penurunan lebih rendah melepasi paras terendah minggu lalu.
Penurunan harga yang diteruskan berpotensi mencecah sehingga ke zon support sekitar paras 0.66800.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal EUR/USD – Timeframe H1 – 4/10/2018

Pergerakan harga bagi pasangan matawang EUR/USD pada dagangan semalam melihatkan harga melonjak pada sesi pasaran Asia selepas laporan berkenaan krisis kewangan di Itali kembali positif. Harga melonjak dari paras Magic Pivot semalam sehingga ke paras resistance MagicR1 sebelum harga kembali ditekan semula pada sesi pasaran London bersambung ke sesi pasaran New York dengan pengukuhan matawang USD berikutan data ekonomi yang memberangsangkan serta pasaran buruh yang kukuh meningkatkan jangkaan data NFP yang positif pada Jumaat. Penurunan yang dibuat harga dilihat melepasi paras Magic Pivot sehingga turun menyentuh paras support MagicS2 sebelum menutup harga di sekitar paras tersebut.
Pada pasaran Asia hari ini, harga dilihat didagangkan perlahan dan bergerak lebih rendah dari paras Magic Pivot 1.1510 hari ini. Jika USD terus mengukuh menjelang data NFP yang bakal dikeluarkan malam esok, jangkaan harga akan ditekan lebih rendah menuju ke paras support 1.1427 (MagicS1) sebelum menguji paras support 1.1380 (MagicS2) yang berada di paras tumpuan harga sebelum ini. Dan jika penurunan harga diteruskan, pasaran akan memberi tumpuan terhadap paras support 1.1297 (MagicS3) yang dilihat berada paras major support yang tidak berjaya ditembusi (breakout) harga sebelum ini yang pernah dicecah harga pada Ogos lalu.
 Namun, jika harga kembali membuat lonjakan semula, harga berkemungkinan akan naik melepasi paras Magic Pivot 1.1510 dan menuju ke paras resistance 1.1558 (MagicR1). Dan jika harga masih mengekalkan momentum lonjakan yang dibuat, harga mampu membuat kenaikan sehingga ke paras resistance 1.1641 (MagicR2) yang berada pada zon SBR (support become resistance). Jika harga berjaya breakout paras tersebut, jangkaan harga akan meneruskan kenaikan ke paras lebih tinggi berkemungkinan ke paras resistance 1.1688 (MagicR3).
Pasaran lebih berhati-hati menjelang data NFP yang akan dikeluarkan pada malam esok dan pergerakan harga dalam pasaran berkemungkinan sedikit tidak menentu. Kawal posisi trade anda sebaik mungkin dan lihat paras-paras penting pada indicator Moshed Magic Line untuk membantu anda.

Paras support: 1.1427, 1.1380, 1.1297.
Paras resistance: 1.1558, 1.1641, 1.1688.


US Dolar Sekali Lagi Jatuh Dalam Jumlah Yang Banyak Minggu Lalu (12-16 Feb)

US dolar telah merekodkan kerugian pada minggu lalu berikutan kejatuhan semula matawang greenback selepas lonjakan kenaikan oleh data inflasi pada Rabu. Data inflasi Amerika Syarikat adalah data paling penting minggu lalu dan mencatat data yang memberangsangkan sekaligus melonjakkan US dolar pada Rabu namun melemah semula.
US dolar meneruskan penurunan berbanding matawang-matawang utama yang lain sejak pukul 11 malam Rabu sehinggalah setakat pada sesi Asia pada Jumaat. USD/JPY sahaja mencapai paras terendah 15 bulan lalu.
Kenapa US dolar jatuh sedangkan inflasi naik?
Apa yang menjadi kebimbangan pasaran adalah data yang turut sama dikeluarkan pukul 9.30 malam Rabu iaitu ‘jualan runcit’ Amerika Syarikat yang jelas meleset jauh daripada jangkaan pasaran. Jualan runcit (retail sales) untuk bulan lalu susut -0.3% berbanding jangkaan kenaikan 0.2%. Apa yang menambah kejatuhan adalah data kajian semula bacaan sebelum ini juga diturunkan.
Selepas sahaja, data jualan runcit ini dikeluarkan, beberapa institusi perbankan terbesar dunia termasuk JPMorgan, Goldman Sach, dan Barclays menurunkan jangkaan pertumbuhan ekonomi untuk ekonomi Amerika Syarikat pada tahun ini. Anda boleh lihat keraguan bank-bank ini terhadap ‘jualan runcit’ apabila mereka menurunkan ramalan mereka terhadap pertumbuhan atau data GDP pada 2018.
Kesimpulannya, kejatuhan data jualan runcit yang begitu banyak bulan lalu dengan bacaan data bulan Disember yang dikaji semula menyebabkan pasaran dan penganalisis meragui tahap perbelanjaan rakyat Amerika untuk tahun ini, sekaligus ia diterjemahkan ke dalam pasaran matawang dengan kejatuhan US dolar.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

05-09 Feb
12-16 Feb

Eur/Usd- jatuh 270 pip
Eur/Usd – naik 320 pip

Usd/Jpy– jatuh 225 pip
Usd/Jpy – jatuh 334 pip

Gbp/Usd– jatuh 386 pip
Gbp/Usd – naik 349 pip

Usd/Chf- volatile 183 pip
Usd/Chf – jatuh 219 pip

Usd/Cad– naik 290 pip
Usd/Cad – volatile 199 pip

Aud/Usd– jatuh 194 pip
Aud/Usd – naik 215 pip

Nzd/Usd– volatile 174 pip
Nzd/Usd – naik 205 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.
Data inflasi UK (Selasa)
Data inflasi (CPI) melebihi jangkaan pasaran dengan bacaan tahunan mencatat 3.0% lebih daripada jangkaan 2.9%. Harga teras (Core-CPI) yang tidak mengambil kira harga makanan, tenaga dan tembakau mencatat bacaan 2.7% melebihi jangkaan 2.6%.
Jangkaan inflasi New Zealand (Rabu)
 Pengurus perniagaan menjangkakan inflasi tahunan akan berada pada paras 2.1% bagi 2 tahun akan datang. Bacaan ini lebih tinggi daripada bacaan sebelum ini yang mencatat 2%.
Data pertumbuhan ekonomi Zon Eropah (Rabu)
Pertumbuhan ekonomi Eropah mencatat bacaan tahunan 2.7% pada suku keempat 2017 sejajar dengan jangkaan.  Pengeluaran industri pula melonjak 5.2%.
Data inflasi Amerika Syarikat (Rabu)
Harga pengguna (CPI) naik melebihi jangkaan pada Januari sekaligus menimbulkan spekulasi bahawa The Fed akan lebih aggresif menaikkan kadar faedah pada tahun ini. Harga pengguna (CPI) naik 0.5% bulan lalu melebihi ramalan kenaikan 0.3% dan bacaan sebelum ini pada Disember. Dari segi tahunan, harga pengguna naik 2.1% melebihi jangkaan 1.9%.
Data jualan runcit Amerika Syarikat (Rabu)
Jualan runcit (retail-sales) jatuh 0.3% pada Januari berbanding jangkaan kenaikan 0.2% oleh pasaran. Kejatuhan jualan runcit begitu banyak berbanding dengan jangkaan sekaligus mencetuskan kebimbangan kepada pertumbuhan ekonomi Amerika. Apa yang menyebabkan US dolar jatuh menjunam pada Rabu adalah disebabkan data ini walaupun pada mulanya US dolar melonjak disebabkan kenaikan inflasi.
Data pekerjaan Australia (Khamis)
Australia merekodkan bacaan positif dalam pasaran pekerjaan 16 bulan berturut-turut. Jumlah pekerjaan bertambah sebanyak 16,000 pada Januari berbanding jangkaan 15,000. Pekerjaan sambilan melonjak 65,000 dengan pekerjaan sepenuh-masa berkurangan sebanyak 49,800.
Data jualan runcit UK (Jumaat)
Jualan runcit UK meningkat sebanyak 0.1% pada Januari jauh kurang daripada jangkaan kenaikan 0.5%. Ini menambah lagi tekanan kepada inflasi yang dijangka oleh bank pusat akan menyusut tahun ini.
Harga import Amerika Syarikat (Jumaat)
Harga import Amerika naik 1.0% bulan lalu melebihi jangkaan 0.6%. Data sebelum merekodkan bacaan 0.2% yang dikaji semula daripada 0.1%.


Harga Pengeluar Merosot Buat Kali Pertama Sejak Ogos 2016, Tuntutan Pengangguran AS Bertambah

Harga pengeluar Amerika Syarikat jatuh buat pertama kali pada Disember sejak satu setengah tahu yang lalu berikutan kemerosotan dalam kos perkhidmatan.
Indeks harga pengeluar (Producer Price Index, PPI) susut 0.1% bulan lalu yang merupakan kejatuhan pertama data tersebut sejak Ogos 2016. Dari segi tahunan, PPI naik 2.6% selepas merekod kenaikan 3.1% pada November. Jangkaan untuk data kali ini adalah kenaikan 0.2% pada Disember dengan jangkaan tahunan 3.0%.
PPI secara keseluruhannya pada 2017 merekod kenaikan 2.6% berbanding tahun 2016 hanya 1.7%. Manakala bacaan PPI yang tidak mengambil kira harga makanan, tenaga dan perkhidmatan naik 0.1% bulan lalu.
Tuntutan Pengangguran (Jobless Claims)
 Jabatan Buruh AS melaporkan jumlah tuntutan faedah/insurans pengangguran (Jobless claims) pada minggu lepas bertambah dari bacaan sebelum ini dan melebihi jangkaan pasaran
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 6 Januari bertambah kepada 261,000.
Penganalisis menjangkakan jumlah tuntutan faedah/insurans pengangguran berkurangan kepada 246,000 dari bacaan 250,000 sebelum itu.
Minggu lalu juga adalah minggu ke-149 tuntutan pengangguran berada di bawah 300,000 yang mana menunjukkan kukuhnya pasaran pekerjaan Amerika Syarikat.
Jumlah penganggur yang terus mendapat faedah pengangguran berkurangan ke paras 1.91 juta merosot sebanyak 5,500.


Resolusi Untuk Menghadkan Kuasa Ketenteraan Trump Diluluskan!

Dewan Perwakilan A.S pada hari Khamis telah meluluskan resolusi yang bertujuan untuk membataskan kuasa ketenteraan Presiden Donald Trump ke atas Iran. Pada minggu lalu, Trump telah mengarahkan tenteranya untuk menyerang Lapangan Terbang Antarabangsa Iraq sehingga mengorbankan Jeneral Iran Qassem Soleimani.
Dewan yang majoritinya dipegang oleh Parti Demokrat meluluskan resolusi tersebut dengan keputusan 224-194, dan turut menerima undian daripada beberapa ahli parti Republik pimpinan Trump. Resolusi ini seterusnya akan diserahkan kepada Senat untuk pertimbangan.
Resolusi tersebut diusulkan berikutan kebimbangan Demokrat terhadap ketegangan di Timur Tengah akan membawa kepada konflik ketenteraan. Jika diluluskan oleh Senat, ia akan membolehkan Kongres untuk mengawasi tindakan ketenteraan White House ke atas Iran.
 Undian ini dibuat selepas dua hari serangan peluru berpandu Iran ke pangkalan tentera Iraq yang menempatkan tentera A.S. Susulan daripada serangan itu, Trump mengumumkan akan mengenakan sekatan ekonomi tambahan kepada Iran, menunjukkan isyarat tidak ingin membalas serangan Tehran dengan kuasa ketenteraannya.
Pada pagi Khamis, Trump telah menyeru semua ahli partinya untuk menentang resolusi itu. Sebaik sahaja undian dimulakan, beliau mengeluarkan kenyataan di twitter bahawa beliau bersetuju dengan bekas penasihat keselamatan negara, John Bolton mengenai Resolusi Kuasa Perang 1973 perlu dimansuhkan.
Sementara itu, dalam satu surat yang diutuskan kepada Majlis Keselamatan PBB pada Khamis, Duta Amerika Syarikat Kelly Craft memberitahu bahawa pembunuhan Jeneral Iran Qassem Soleimani minggu lalu adalah sebagai tindakan Amerika Syarikat untuk mempertahankan diri.
Craft berkata tindakan serangan itu adalah dibenarkan di bawah Artikel 51 Piagam PBB, di mana negara dikehendaki melaporkan dengan segera kepada 15 anggota Majlis Keselamatan mengenai tindakan yang diambil dalam melaksanakan hak mempertahankan diri.


Sentimen Terkini Pasaran Forex Pada Sesi Dagangan Asia

Matawang US dolar mengukuh ke paras 3 bulan dahulu berbanding matawang utama pada hari Selasa berikutan didorong oleh peningkatan bon hasil bon US yang meningkat sehingga hampir keparas 3 peratus.
Hasil bon kewangan 10-tahun meningkat ke paras tinggi dalam masa 4 tahun iaitu pada 2.998% pada hari Isnin. Dalam masa yang sama, terdapat kerisauan oleh pasaran tentang peningkatan penawaran hutang kerajaan dan tekanan inflasi daripada peningkatan harga minyak.
Hasil bon kewangan 10-tahun pada hari ini sedikit jatuh tetapi masih pada paras yang tinggi iaitu pada bacaan 2.971% pada awal sesi dagangan Asia, hari Selasa.
Peningkatan hasil bon kewangan US 10-tahun menyebabakan jurang hasil bon US-Jepun dan US-Jerman semakin membeasar dan menyebabkan matawang yen dan Euro menyusut.
 Menurut Stephen Innes, ” GDP US suku tahun pertama bakal dikeluarkan akan menentukan adakah pengukuhan US dolar terus mengukuh atau tidak.”
Indeks US dolar berbanding 6 matawang utama mengukuh sebanyak 0.01% kepada paras 90.70.
Matawang US dolar juga mengukuh berbanding matawang yen sebanyak 0.05% kepada 108.77.
US dolar mengukuh berbanding Euro apabila EUR/USD menyusut sebanyak 0.01% kepada 1.2208 setakat jam 10.05 pagi.


Analisis GOLD – Pelabur Optimis Harga Emas Bertahan Di Atas Paras $1,900

Dagangan emas telah berjaya pamerkan prestasi garang pada minggu lalu dengan kenaikan nilainya sehingga mencapai paras $1,900.
Ini adalah susulan kebimbangan terhadap krisis Rusia-Ukraine yang berlanjutan sehingga ke penghujung minggu menjadikan tarikan pelabur kian meningkat terhadap emas sebagai aset safe-haven.
Pada carta harga XAU/USD yang mengukur nilai emas berbanding US dolar, dapat diperhatikan paras harga 1900.00 kini menjadi zon rintangan buat harga selepas trend bullish yang dikekalkan sehingga minggu lalu telah mencapai paras tersebut untuk rekod tertinggi 8 bulan.
Namun, pembukaan pasaran pada awal minggu ini menyaksikan penurunan semula harga emas dari paras 1900.00 dan menguji paras sokongan Moving Average 50 (MA50) pada rangka masa 1 jam bagi isyarat pergerakan harga selanjutnya.
Risiko dalam pasaran sedikit reda di awal minggu dengan laporan Presiden Amerika Syarikat (AS) Joe Biden menerima tawaran perjumpaan bersama Presiden Rusia, Vladimir Putin pada persidangan G7 minggu ini.
Walaupun begitu, para pelabur kekal berwaspada dan melihat risiko boleh meningkat pada bila-bila masa sahaja dalam pasaran seperti situasi minggu lalu.
Secara teknikal, harga dilihat masih positif untuk menyambung kenaikan lebih tinggi jika berjaya kekal berada di atas paras 1900.00.
 Kenaikan seterusnya harga berpotensi mencapai paras ketinggian terbaru sekitar 1925.00.
Namun, penurunan harga emas juga boleh berlaku sekiranya tarikan pelaburan terhadap emas mula suram semula.
Harga boleh susut semula dengan zon RBS (resistance become support) pada 1870.00 akan diuji sebelum menyambung penurunan lebih rendah menuju zon sekitar 1850.00.
Penurunan lanjut harga berkemungkinan boleh kembali semula sehingga ke paras tumpuan pada 1800.00 sekiranya perubahan trend bearish lebih jelas telah berlaku.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data China Positif Dolar Australia Menguat?

Sebentar tadi data Manufacturing PMI China baru sahaja dikeluarkan oleh China Logistics Information Center (Pusat maklumat logistic China). Bacaan yang dikeluarkan hari ini ialah 51.2 berbanding jangkaan 50.4 dan bacaan bulan sebelum juga 50.4.
Data ini adalah hasil daripada tinjauan yang diambil dari 3000 purchasing manager tentang keadaan perniagaan dalam syarikat mereka yang melibatkan pekerjaan, tempahan baru, harga, penghantaran dan inventori.
Data di atas 50 menunjukkan keadaan yang baik dan sebaliknya di bawah 50. Australia dijangka akan terkesan dengan sebarang data yang dikeluarkan oleh China kerana Australia pengeksport terbesar copper (kuprum) negara itu. Data positif akan menguatkan Dollar Australia dan begitu juga sebaliknya.
 Sebaik sahaja data dikeluarkan sebentar tadi sehinggalah artikel ini ditulis Dolar Australia menguat berbanding matawang US dolar dari paras harga 0.7599 kepada 0.7612.
Lihat graf di bawah, AUD/USD menguat sebaik saja laporan data Manufacturing PMI China dikeluarkan dari paras harga 0.7599.
Sumber: Trading View
Namun, tidak dapat dipastikan sampai ke paras mana AUD/USD akan menguat kerana pemain pasaran matawang masih stay aside (tak masuk pasaran) untuk menunggu laporan mesyuarat Reserve Bank of Australia (Bank Pusat) (RBA) yang lebih penting sebentar lagi pada pukul 11.30 pagi waktu Malaysia.


Parah! USD Tenggelam Bersama Jangkaan Fed

US dolar kembali stabil pada sesi dagangan Asia selepas mengalami tekanan penjualan yang meluas pada awal minggu.
Jangkaan pasaran untuk kenaikan agresif Federal Reserve (Fed) terus berkurangan sehingga ada yang meramalkan bank pusat itu tidak akan melaksanakan sebarang kenaikan pada mesyuarat polisi minggu depan.
Impaknya, hasil perbendaharaan AS mengalami kejatuhan tiga hari terbesar dalam tiga dekad, menyaksikan hasil 10 tahun susut pada 3.5% dan hasil 2 tahun jatuh pada 4.09%.
Hal ini susulan ketidaktentuan yang ditimbulkan oleh krisis Silicon Valley Bank (SVB) dan Signature Bank New York yang dilihat telah merebak ke sektor perbankan Amerika Syarikat lain, iaitu First Republic Bank.
Sekiranya krisis ini berlanjutan, ia berpotensi mencetuskan masalah lain atau lebih teruk lagi boleh mengheret AS terjerumus ke dalam kemelesetan.
Ekoran itu, Fed pada hari Ahad mengumumkan akan menyediakan pembiayaan tambahan melalui Program Pembiayaan Jangka Bank (BTFP).
 Pada sesi Asia, indeks dolar yang mengukur kekuatan dolar greenback berbanding sekumpulan mata wang utama diniagakan sedikit meningkat pada sekitar harga 103.87.
Tumpuan pasaran kini beralih kepada data inflasi AS pada sesi New York yang dijangka meningkat 6.0% tahun ke tahun pada Februari berbanding 6.4% sebelumnya.
Sementara itu, euro dan pound mengurangkan sedikit keuntungan yang diraih pada sesi terdahulu tetapi masih lagi tinggi, dengan tumpuan pelabur pound terarah kepada data pekerjaan UK pada sesi Eropah.
Di sisi lain, dolar Aussie dan New Zealand turut memadamkan beberapa keuntungan pada sesi Asia ketika dolar greenback cuba memulihkan kerugiannya.
Selain itu, mata wang yen sedikit susut tetapi masih mengekalkan pengukuhannya di paras tertinggi 3 minggu berbanding US dolar.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Tuntutan Pengangguran Luar Jangkaan, Adakah Ini Akan Mempengaruhi Tindakan The Fed?

Bilangan rakyat Amerika Syarikat yang menfailkan tuntutan baharu untuk faedah pengangguran secara tidak dijangka meningkat pada minggu lalu,
Tuntutan awal untuk faedah pengangguran meningkat 23,000 kepada 248,000 bagi minggu berakhir pada 12 Februari, kata Jabatan Buruh pada Khamis. Para pakar ekonomi yang ditinjau oleh Reuters telah meramalkan 219,000 permohonan untuk minggu terkini.
Tuntutan pengangguran telah menurun sejak mencecah paras tertinggi tiga bulan pada pertengahan Januari ketika penularan pandemik Covid-19 merebak di seluruh negara. Amerika Syarikat melaporkan purata 145,769 jangkitan COVID-19 baharu sehari, turun daripada bacaam 700,00 yang dikecapi pada pertengahan Januari.
 Setakat ini terdapat kekurangan pekerja hampir 10.9 juta. Pakar ekonomi, Veronica Clark menyatakan bahawa beberapa pergolakan dalam pasaran buruh dalam tempoh terdekat yang boleh jadi lebih baik mahupun sebaliknya. Justeru tidak hairan tuntutan pengganguran akan jatuh lebih lanjut.
Ekonomi telah mencipta 467,000 pekerjaan pada Januari. Pasaran buruh yang semakin mengecil telah mendorong pertumbuhan gaji yang kukuh, yang menyumbang kepada inflasi yang tinggi.
Dalam minit mesyuarat Rizab Persekutuan pada 25-26 Januari yang diterbitkan pada hari Rabu menunjukkan kebanyakkan para penggubal polisi di Bank Pusat A.S melihat keadaan pasaran buruh sudah mencapai piawaian atau sangat hampir dengan tenaga kerja penuh.
Fed dijangka akan mula menaikkan kadar faedah pada bulan Mac sebagai langkah untuk meredakan inflasi.


Trend Bullish Kekal Hingga Akhir Jun, USD/JPY Tertinggi Sejak November 2022

Tiada perubahan pada corak pergerakan terdahulu, carta harga pasangan mata wang USD/JPY terus mengekalkan trend bullish hingga ke minggu ini.
Menuju penghujung minggu, harga terus mencapai kenaikan ke paras tertinggi yang direkodkan sejak November 2022.
Dengan sokongan oleh beberapa faktor yang dilihat memberi kelebihan kepada US dolar, Yen bakal terus ditekan selain bank pusat Jepun (BOJ) yang mengekalkan dasar yang longgar.
Ucapan oleh Pengerusi Federal Reserve (Fed) Jerome Powell pada Rabu lalu di perhimpunan forum ekonomi, beliau kekal mengulangi isyarat untuk menaikkan kadar faedah beberapa kali lagi menuju penghujung 2023.
Menguatkan lagi tindakan itu apabila data pertumbuhan ekonomi Amerika Syarikat (AS) yang diterbitkan adalah seiring dengan bacaan angka yang meningkat bagi suku pertama tahun ini.
Justeru, dapat diperhati pada carta USD/JPY, harga terus dipacu lebih tinggi hingga mencapai ke zon 145.00.
Walaupun sedikit penurunan dipaparkan pada dagangan hari ini, namun harga kekal bergerak di atas paras sokongan Moving Average 50 (MA50) pada rangka masa 1 jam di carta tersebut mencadangkan pergerakan kekal bullish.
 Kenaikan lebih tinggi yang dijangka akan diteruskan dilihat akan menuju ke sekitar 146.00 pula untuk terus memburu rekod ketinggian terbaru.
Malah, paras 147.00 yang berada lebih tinggi turut menjadi sasaran untuk kenaikan selanjutnya jika tiada apa-apa perubahan pada kedua-dua mata wang utama itu.
Namun, penganalisis mula memberi amaran berjaga-jaga ekoran BOJ pada bila-bila masa sahaja boleh bertindak untuk campur tangan dalam pasaran seperti yang dilakukan sebelum ini.
Tindakan tersebut akan memberi kesan pengukuhan serta merta buat Yen dan menekan harga jatuh dengan ketara.
Penurunan harga boleh dijangkakan menuju ke sekitar 143.500 terlebih dahulu sebelum melanjutkan ke zon RBS (resistance become support) pada 142.00.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Ini

Pasaran forex pada pada permulaan dagangan minggu ini menyaksikan keceriaan pelabur dalam suasana pasaran yang kembali pulih. Pembukaan pasaran hari ini dicetuskan oleh berita bahawa Amerika Syarikat dan China mencapai perjanjian damai buat sementara dalam usaha untuk meredakan ketegangan perang perdagangan mereka dengan kedua-dua pihak bersetuju untuk menghentikan sebarang tarif tambahan buat masa ini dan akan terus berunding. Secara keseluruhannya, sidang kemuncak G-20 memberi keputusan positif kepada prospek ekonomi global ke arah yang lebih sihat.
Sementara itu, Eropah dan Itali kelihatan sedang berusaha untuk bergerak ke arah kedudukan yang lebih konservatif mengenai belanjawan Itali dengan beberapa khabar angin memberi petunjuk bahawa Itali akan mengembalikan rancangan defisit mereka lebih dekat kepada sasaran 2% yang dikemukakan oleh Kesatuan Eropah. Namun begitu, tiada apa-apa pengumuman rasmi dibuat mengenai hal ini sekaligus akan mengekalkan risiko terhadap nilai matawang Euro.
 Dalam perkembangan di Britain, indeks perkilangan PMI dicatatkan dengan bacaan yang amat baik pada 53.1 berbanding 51.7 jangkaan pasaran namun para pelabur mengambil keputusan untuk tidak menghiraukan bacaan ini kerana terdapat kebimbangan baru terhadap isu Brexit dengan laporan bahawa sebanyak satu pertiga daripada parti Perdana Menteri Theresa May dijangka menentang perjanjian Brexit pada undian 11 Disember akan datang.
Tumpuan pasaran pada sesi New York hari ini akan beralih kepada data ekonomi di Amerika Syarikat iaitu indeks pembuatan ISM yang dijangka mengeluarkan bacaan yang menurun daripada 57.7 kepada 57.5. Tidak lupa juga kepada ucapan oleh Naib Pengerusi Federal Reserve, Clarida yang dijadualkan akan diwawancara oleh Bloomberg. Sekiranya beliau bertegas dengan pengamatannya bahawa kadar faedah FED berada hampir pada paras neutral, matawang anti-Dollar dijangka akan mendapat permintaan.


Tampaknya EUR/USD Pamer Reaksi Junaman Di Awal Minggu

Kelemahan matawang Euro dipengaruhi oleh kenyataan terbaharu oleh Presiden European Central Bank (ECB) iaitu Christine Legarde terus memberi peluang kepada matawang USD untuk terus kukuh.
Euro kembali mencatat kedukaan akibat dihimpit oleh kegusaran mengenai penularan wabak Covid-19 yang merebak di Eropah menjelang penerbitan data indeks keluaran dalam negara kasar (KDNK).
Namun matawang USD terus melebarkan penguasaan susulan lonjakan semula hasil perbendaharaan Amerika Syarikat (AS) di paras 1.60% dan masih disokong oleh kenaikan kadar inflasi pada sebelum ini.

Menyemak kepada carta harga pasangan matawang EUR/USD, harga nampaknya sekali lagi telah pun mencipta paras terendah yang terbaharu bagi 2021 sejak daripada Julai 2020 di paras sekitar 1.13600.
Trend pergerakan harga turut dilihat sudah menembusi zon sasaran sebelum ini untuk menyusut di bawah zon SBR (support become resistance) 1.14000 dengan mengalami penurunan lebih 100 pips.
Penurunan yang dipersembahkan juga terus bergerak di bawah paras halangan Moving Average 50 (MA50) pada rangka masa 1 jam untuk kekal utuh mengekalkan corak downtrend sepanjang 4 minggu.
 Menjadi sasaran berikutnya adalah akan diperhatikan pada zon sokongan pada 1.13000 untuk diuji dan sekali gus bakal merekodkan lagi paras terendah yang terbaharu sebelum susut lebih rendah.
Yakni zon sokongan tersebut turut pernah menjadi zon tumpuan untuk dicapai pada dagangan Mac dan Jun 2020 sebelum dengan jayanya dirobek pada Julai 2020.
Manakala sekiranya pergerakan harga pada carta EUR/USD kembali mencatat lonjakan, zon sasaran sebelum ini iaitu yang kini telah menjadi zon SBR pada 1.14000 berkemungkinan akan dicapai semula.
Lonjakan untuk perubahan trend yang lebih jelas bakal dilihat andai kata harga berjaya menembusi paras halangan MA50 untuk terus terbang menuju ke zon SBR yang berikutnya pada 1.15000.
Lihat gambar carta harga pasangan matawang EUR/USD di bawah untuk rujukan analisisi teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANGV


Ekonomi Eropah Menyaksikan Kejutan Dengan Kembali Kepada Pertumbuhan

Sektor pembuatan dan perkhidmatan Eropah beransur-ansur kembali mempamerkan pemulihan pada bulan Jun dengan masing-masing memperlihatkan bacaan yang memberangsangkan.
Jerman, ekonomi terbesar Eropah merekodkan peningkatan dalam bacaan PMI pembuatan pada 44.6 daripada 36.6 yang dicatatkan pada bulan sebelumnya, malah lebih baik dari unjuran untuk meningkat kepada 41.5.
Ini merupakan bacaan tertinggi dalam tempoh 3 bulan disebabkan sekatan coronavirus. Bagaimanapun, bacaan ini masih menunjukkan penguncupan dalam aktiviti pembuatan untuk bulan ke-18 berturut-turut.
Sementara sektor perkhidmatan pula meningkat pada 45.8 daripada catatan pada Mei, iaitu kepada 32.6 dan melebihi jangkaan untuk kenaikan pada 42. Bacaan terbaru ini menunjukkan penguncupan paling rendah dalam sektor ini ketika kebanyakan aktiviti perniagaan kembali beroperasi.
Di Perancis pula, aktiviti perkhidmatan turut memperlihatkan pemulihan dengan kenaikan ketara kepada 50.3 daripada 31.1 yang direkodkan bulan sebelumnya. Ini merupakan pengembangan pertama dalam sektor ini dalam tempoh 4 bulan.
 Aktiviti pembuatan di Perancis merekodkan pengembangan terbesar sejak September 2018 dengan meningkat kepada 52.1 pada bulan Jun daripada 40.6, jauh tersasar dari jangkaan pasaran untuk peningkatan pada 46.
Secara keseluruhannya, aktiviti pembuatan dan perkhidmatan di Zon Eropah menunjukkan pemulihan secara beransur-ansur dengan masing-masing direkodkan meningkat kepada 46.9 dan 47.3 pada bulan Jun. Bagaimanapun, bacaan ini masih memaparkan penguncupan tetapi pada tahap yang lebih baik.
Sesi pasaran Eropah turut menyaksikan penerbitan data pembuatan UK yang mencatatkan peningkatan kepada 50.1 pada Jun daripada 40.7, sementara sektor perkhidmatan pula meningkat dengan ketara pada 47.0 dari bacaan 29.0 pada bulan sebelumnya.
Sementara itu, IHS Markit dalam kenyataan susulan memberitahu bahawa data pada Jun menunjukkan tanda bahawa ekonomi akan kembali kepada pertumbuhan pada suku ketiga, yang menyaksikan kenaikan rekod dalam PMI untuk bulan kedua berturut-turut, mengesahkan bahawa ekonomi bergerak ke arah kestabilan setelah terkesan oleh Covid-19.
Walau bagaimanapun, ketika keyakinan bahawa ekonomi akan kembali ke pertumbuhan apabila sekatan terus dilonggarkan, prospek pemulihan jangka panjang tetap tidak menentu.


Ulasan Penuh Minit Mesyuarat FOMC, Usd/Jpy Bergerak Tidak Menentu

Minit mesyuarat menunjukkan kebanyakan pembuat polisi menyatakan data inflasi yang perlahan memberi sedikit kesan kepada trend pergerakan inflasi teras. Beberapa ahli juga melihat kenaikan harga import adalah konsisten dengan jangkaan bank pusat bahawa inflasi akan meningkat dalam jangka masa sederhana.
Sesetengah ahli mahu The Fed mula mengurangkan penyata imbangan yang termasuk pegangan aset bon kerajaan pada penghujung Ogos, tidak kurang juga yang mahu ia dimulakan pada akhir tahun ini.
“Majoriti ahli berpandangan kelemahan data inflasi banyak disebabkan oleh faktor tunggal, namun beberapa ahli juga bimbang jika perkara tersebut berterusan,” kata The Fed dalam minit tersebut.
Ahli juga mempersoalkan kenapa keadaan pasaran kewangan tidak mendapat kesan daripada kenaikan kadar faedah baru-baru ini di mana harga ekuiti kekal di paras tinggi.
Bulan lalu The Fed mengundi 8-1 untuk menaikkan kadar faedah daripada 1.00% kepada 1.25% yang merupakan kenaikan ketiga dalam tempoh enam bulan, yang menunjukkan isyarat keyakinan bank pusat terhadap perkembangan ekonomi.
 Namun, petunjuk inflasi utama The Fed meleset semula kepada 1.4% pada Mei.
Dalam minit tersebut, sesetengah pembuat polisi mengatakan kelemahan inflasi menjadikan mereka tidak selesa dengan perancangan kenaikan kadar oleh The Fed.
Petunjuk data inflasi akan memainkan peranan penting sepanjang beberapa bulan akan datang, khususnya dengan data-data yang perlahan daripada jangkaan.
Selain itu, terdapat kebimbangan terhadap risiko yang berkembang akan mengganggu kestabilan pasaran kewangan.
Secara keseluruhan, minit mesyuarat ini menunjukkan FOMC akan meneruskan kenaikan kadar dan juga pengurangan penyata imbangan seawal September, khususnya dengan keyakinan bahawa kelemahan inflasi adalah sementara. Data-data terbaru inflasi adalah penting untuk diperhatikan khususnya bacaan CPI yang akan dikeluarkan minggu depan.
Pandangan yang bercampur-campur dalam kalangan ahli The Fed menyebabkan pergerakan pasaran tukaran matawang juga tidak menentu selepas laporan dikeluarkan. Usd/Jpy pada mulanya jatuh dan mengukuh seterusnya melemah semula selepas hampir dua jam laporan minit tersebut dikeluarkan.


Sesi Eropah Menyaksikan Dua Matawang Ini Bangkit Membelasah Matawang Gergasi

Matawang Australia meningkat kepada paras tertinggi dalam tempoh 3 minggu pada Khamis selepas data imbangan dagangan dilaporkan mengukuh. Sementara itu, Dollar New Zealand berlegar di paras tertinggi berikutan US Dollar yang masih berada dibawah tekanan.
AUD/USD meningkat 0.29% kepada nilai tertinggi sejak 18 Ogos.
Biro Statistik Australia sebelum ini melaporkan bahawa data perdagangan mengecil kepada A$2.410 billion pada bulan Julai.
 NZD/USD pula didagang meningkat sebanyak 0.19%.
Sementara itu matawang Greenback masih kurang stabil berikutan data-data yang mengecewakan sebelum ini.

Anda masih tak tahu kaitan antara Brexit dan Sinagpura? Baca artikel ini segera!


Analisis GOLD – Maaf Pelabur! Emas Mengecewakan Lagi

Pengukuhan semula US dolar pada dagangan penghujung minggu telah memalapkan kembali sinar kilauan emas yang memberi harapan kepada pelabur sebelum ini.
Setelah lonjakan harga emas yang berlaku pada penutup dagangan minggu lalu, pelabur pada mulanya optimis menjangkakan emas untuk mengalami peningkatan nilai yang lebih tinggi selepas prestasi yang agak memuaskan dipaparkan pada awal minggu ini.
Namun, suasana kembali berubah apabila data pertumbuhan ekonomi Amerika Syarikat (AS) untuk suku ketiga diterbitkan di sesi New York semalam yang mencatatkan angka bacaan lebih tinggi berbanding ramalan.
Pun begitu, US dolar tidak terus menunjukkan pengukuhan ketara selepas data yang diterbitkan, namun pasaran mula meneliti petanda awal pada perubahan pergerakan raja mata wang itu.
Justeru, harga pada carta XAU/USD yang mengukur nilai emas berbanding US dolar pada Khamis semalam menunjukkan pergerakan lebih mendatar berbanding corak kenaikan pada hari-hari sebelumnya.
Sebelum ini, harga dilihat telah menunjukkan peningkatan dari paras 1640.00 sehingga mencapai paras ketinggian pada 1675.00 sebelum mendatar di sekitar 1660.00 semalam.
Gagal untuk mengekalkan corak menaik sebelum ini, penurunan lebih jelas telah dipamerkan pada sesi Eropah petang ini selepas harga mula bergerak di bawah paras halangan Moving Average 50 (MA50) pada rangka masa 1 jam di carta XAU/USD tersebut dengan isyarat pergerakan bearish bermula.
 Setakat jam 5 petang waktu tempatan, harga emas telah susut ke sekitar paras 1650.00 dengan sasaran pada paras 1640.00 yang bakal menjadi tumpuan untuk diuji semula.
Melepasi zon penting itu, penurunan bakal diteruskan menuju zon support pada 1615.00 yang telah dicecah pada dagangan penghujung minggu lalu.
Namun, jika harga kembali berjaya membuat lonjakan semula, melepasi halangan MA50 akan memberi harapan semula kepada pelabur untuk menjangkakan emas untuk bergerak ke paras lebih tinggi.
Rintangan pada paras 1680.00 masih kekal menjadi tumpuan untuk diuji selepas harga yang meneruskan kenaikan lebih tinggi akan mensasarkan pada 1700.00 untuk catatkan paras tertinggi 3 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 9/11/2018

Pergerakan harga pada chart pasangan matawang USD/CAD dilihat mendatar sejak awal sesi pasaran Asia bermula dengan kedua-dua matawang dollar CAD dan USD didagangkan lemah. Namun, pada lewat sesi pasaran New York semalam melihatkan harga membuat lonjakan sehingga 90 pips melepasi paras Magic Pivot dan resistance MagicR1 pada indicator Moshed Magic Line setelah FED mengumumkan kadar faedah dikekalkan pada kadar 2.25% serta bakal ada kenaikan pada Disember nanti. Lonjakan ketara yang dibuat harga turut disebabkan faktor matawang Loonie yang masih terkesan dengan ketidakstabilan pasaran minyak mentah dunia.
Pada sesi pasaran Asia hari ini, harga dilihat membuat penurunan dari paras tertinggi lonjakan harga semalam sehingga menyentuh paras Magic Pivot 1.3142 pada awal sesi sebelum kembali pantul membuat kenaikan semula menjelang sesi dagangan Eropah di mana harga semasa berada pada paras 1.31770 setakat jam 2.38 petang. Harga yang telah berjaya mengatasi paras ketinggian pada Oktober itu dilihat akan meneruskan lagi kenaikan melepasi paras resistance 1.3196 (MagicR1) dan menuju ke paras resistance 1.3238 (MagicR2) dan mengatasi paras ketinggian harga pada September sebelum ini. Dan sekiranya harga berjaya breakout paras tersebut, jangkaan seterusnya harga bakal menguji pula paras ketinggian harga pada Ogos lalu sekitar paras 1.3292 (MagicR3).
Namun, sebaliknya jika Loonie berjaya mengukuh kembali berbanding USD, harga pada chart USD/CAD berkemungkinan mengalami kejatuhan semula dan paras awal yang dilihat akan diuji paras terendah harga semalam sekitar support 1.3100 (MagicS1). Penurunan harga seterusnya dijangka akan menuju ke paras support yang berada lebih rendah iaitu pada 1.3046 (MagicS2) yang juga merupakan paras tumpuan harga sebelum ini. Dan sekiranya harga masih berjaya mengekalkan penurunan ke paras lebih rendah, paras support pada 1.3004 (MagiS3) dilihat bakal menjadi destinasi tujuan harga yang seterusnya.
 Terus ikuti perkembangan pasaran minyak mentah global yang memberi kesan kepada matawang dollar CAD sekaligus mempengaruhi pergerakan harga pada chart USD/CAD. Pantau paras-paras yang menjadi tumpuan harga pada chart USD/CAD dengan membandingkan dengan paras harga yang digariskan pada indicator Moshed Magic Line.

Paras support: 1.3100, 1.3046, 1.3004.
Paras resistance: 1.3196, 1.3238, 1.3292.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Junam 140 Pips, Apa Gabenor Cakap Selepas Mesyuarat BOE?

Mata wang Pound Sterling dilihat menjunam semalam menyusuli keputusan mesyuarat polisi bank pusat England yang dinanti-nantikan pelabur.
Menepati ramalan, Bank of England (BOE) telah menaikkan kadar faedah sebanyak 25 mata asas ke paras 4.50%, menandakan kenaikan kadar kali ke-12 berturut-turut.
Ekoran usaha untuk menangani kadar inflasi yang masih kekal pada 2 digit, BOE telah mencapai kadar pinjaman di paras tertinggi sejak tahun 2008.
Walaupun kebimbangan terhadap inflasi yang masih berada di atas paras 10%, namun Gabenor Andrew Bailey dalam kenyataan susulan menyatakan unjuran bahawa bank pusat tidak akan menaikkan kadar faedah lagi selepas ini, namun bergantung juga pada data-data yang diterbitkan seterusnya.
Ini telah mendorong kejatuhan mata wang Pound di sesi New York semalam.

Pada carta pasangan mata wang GBP/USD, harga yang telah mulanya susut di bawah paras 1.26000 menyaksikan terjunan hingga menyentuh paras tumpuan pada 1.25000.
 Setelah itu, pergerakan harga mula perlahan dan mendatar di atasnya sehingga menyambung pembukaan pada sesi Asia pagi ini (Jumaat).
Pergerakan di bawah paras halangan Moving Average 50 (MA50) pada rangka masa 1 jam di carta GBP/USD menjangkakan trend bearish masih lagi kekal diteruskan.
Jika harga melanjutkan lagi penurunan di bawah 1.25000 sesi-sesi akhir minggu ini, harga boleh mencecah sehingga ke sekitar 1.24000 yang turut menjadi tumpuan sebelum ini.
Namun jika harga berjaya melonjak semula dari 1.24000, kenaikan harga dilihat akan kembali menuju semula paras 1.25000 untuk menguji rintangan tersebut.
Selepas kenaikan diteruskan, isyarat perubahan trend bullish bakal dinilai sebelum harga capai paras yang lebih tinggi lagi dengan sasaran menuju 1.27000.
Lihat gambar carta harga pasangan GBP/USD di bawah untuk rujukan analisis teknikal anda.

 Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


Data ADP-NFP Memberangsangkan, Inflasi Zon-Eropah 1.30%

Tahun baru 2018 bermula dengan catatan tambahan pekerjaan Amerika Syarikat yang begitu memberangsangkan dengan tambahan 234,000 pada Januari menurut ADP dan Moody’s Analytics.
Jangkaan pasaran bagi data ADP-NFP ini hanya 186,000.
“Pasaran pekerjaan terus meningkat,” kata Mark Zandi, ketua penganalisis ekonomi di Moosy’s Analytics. “Dengan kenaikan besar pada Januari, Amerika Syarikat berada pada landasan tepat untuk merekod tambahan 2 juta pekerja dua tahun berturut-turut.”
Hubungan antara data ADP-NFP dan data NFP yang dikeluarkan pada Jumaat agak lemah sejak beberapa bulan lalu. Data ADP merekod data lemah pada bulan Jun, namun NFP merekod pengukuhan dan ini menyebabkan pasaran tidak boleh bergantung 100% kepada ADP-NFP untuk melihat data NFP pada Jumaat.
 Walaupun begitu, data ini menunjukkan prestasi yang begitu kukuh di Amerika Syarikat yang akan menambah keyakinan dalam pasaran buruh Amerika Syarikat.
Inflasi Zon-Eropah Naik 1.3% Sejajar Dengan Jangkaan
Zon-Eropah merekod bacaan inflasi (CPI) 1.3% pada Januari sejajar dengan jangkaan, tetapi kurang daripada bacaan sebelum ini 1.4%.
Bacaan core-CPI yang tidak mengambil kira harga makanan, tenaga, alkohol dan tembakau meningkat 1.0% pada Januari. Bacaan ini juga sejajar dengan jangkaan tetapi lebih tinggi daripada bacaan 0.9% sebelum ini.
Sasaran inflasi bank pusat Eropah (ECB) adalah 2% dan pembuat polisi akan bermesyuarat pada 8 Mac depan. Dengan pertumbuhan kukuh di Zon-Eropah, pasaran semakin tertarik dengan ekonomi blok ini yang jelas dilihat dengan pengukuhan matawang Euro sejak tahun lalu.


Harga Emas Pasaran Global Capai Paras Tertinggi Dua Minggu Lalu

Harga emas naik ke paras tertinggi dua minggu lalu ini pada Selasa berikutan kebimbangan terhadap isu geopolitik. Pergolakan geopoltik menyebabkan peningkatan permintaan terhadap aset safe-haven walaupun dengan jangkaan kenaikan kadar faedah sekali lagi tahun ini.
Harga emas di pasaran hadapan Comex meningkat sebanyak $9.25 atau 0.72% setakat pukul 10.13 pm. Ini adalah kenaikan tertinggi sejak 27 September yang lalu.
Laporan berita Korea Utara yang sedang membuat persediaan percubaan pelancaran peluru berpandu menyebabkan para pelabur mengambil sikap berhati-hati.
 Pyongyang menyatakan bahwa Presiden Kim Jong-un telah menyiapkan peluru berpandu nuklear jarak jauh yang mampu menjangkau ke Amerika Syarikat. Hal ini merupakan jawapan dari Kim setelah Presiden Trump mengancam Korea Utara baru-baru ini.
Dalam pada masa yang sama, U.S juga berhadapan dengan masalah diplomatik dengan Turki yang menyebabkan pembatalan perkhidmatan visa di antara dua buah negara tersebut.
Indeks US dolar jatuh sebanyak 0.49% ke paras 93.09 sekaligus telah menghapus pengukuhan indeks ini ke paras tertinggi 10 minggu yang lalu di paras 94.10.
Harga emas sensitif dengan perubahan risiko geopolitik. Jika risiko tersebut memberi kesan kepada ekonomi global, kebanyakan pelabur akan memindahkan dana ke dalam aset safe haven seperti emas yang dipercayai dapat mengekalkan nilai pelaburan mereka.


US Dolar Tiba-Tiba Menguat Sejak Pukul 10 Malam Tadi

US dolar menguat secara tiba-tiba sejak pukul 10 malam tadi  berbanding pesaing utamanya yang lain terutamanya Dolar Kanada, Euro dan Pound, walaupun minit mesyuarat The Fed dan komen oleh Mnuchin masih menyelubungi matawang ‘greenback‘ ini.
Usd/Cad menguat selepas mencecah paras terendah hari ini di 1.3051 dan kini sedang menuju ke paras harga pembukaan Jumaat. Usd/Cad telah mencatatkan kenaikan 50 pip sejak pukul 10 tadi, walaupun data ‘impak tinggi’ dari Kanada sebentar tadi menunjukkan data positif tetapi belum cukup untuk pasangan matawang ini meneruskan penurunan.
 Eur/Usd pula susut dari paras tertinggi hari ini dari 1.0617 dan kini didagangkan di sekitar 1.0570. Pasangan matawang ini dilihat gagal menembusi ‘resistance‘ terdekat di sekitar 1.0620 selepas mengujinya sekitar pukul 9 malam tadi.
Aud/Usd pula melemah sejak petang tadi selepas Gabenor Bank Pusat (RBA), Philip Lowe mengatakan sasaran pertumbuhan ekonomi pada 2016 mungkin tidak dapat dicapai. Hal ini berikutan pertumbuhan negatif yang dicatatkan pada suku ketiga yang lalu.
Sebelum ini US dolar menjunam ke paras terendah dalam sesi dagangan Khamis selepas Setiausaha Perbendaharaan US (Menteri Kewangan), Steve Mnuchin gagal untuk menjelaskan lebih lanjut tentang perancangan ‘cukai fenomena’ Presiden Trump dalam temubual semalam. Matawang ‘greenback‘ juga terkesan daripada jumlah lebih tinggi dari jangkaan ‘jobless claims‘ pada minggu berakhir 17 Februari.


Data Terbaru Tunjuk Tanda Peningkatan, Ekonomi China Mulai Pulih?

Ekonomi China menunjukkan tanda-tanda peningkatan selanjutnya pada bulan Jun dengan peningkatan yang kukuh dalam perbelanjaan perkhidmatan apabila sekatan Covid-19 dilonggarkan secara beransur-ansur.
Indeks PMI pembuatan dilaporkan meningkat kepada 50.2 daripada 49.6 pada Mei, menurut Biro Perangkaan Kebangsaan (NBS) pada Khamis. Ia adalah kali pertama sejak Februari bahawa indkes itu berada di atas 50, menunjukkan pengembangan dalam output berbanding Mei.
Data PMI bukan pembuatan, yang mengukur aktiviti dalam sektor pembianaan dan perkhidmataan pula meningkat kepada 54.7, iaitu tertinggi dalam tempoh lebih setahun.
 Langkah kawalan kerajaan untuk membendung penularan coronavirus telah berkurangan secara beransur-ansur sejak bulan lalu.
Sekatan di hab kewangan Shanghai ditarik balik pada awal Jun dengan membenarkan lebih banyak kedai dibuka semula, penyambungan semula pengeluaran kilang dan pelabuhan kembali beroperasi.
Bagaimanapun, pemulihan tersebut masih rapuh memandangkan negara itu kekal berpegang pada strategi sifar Covid, yang bermakna sekatan boleh diperketatkan jika wabak tersebut menular semula dengan lebih luas.
Sementara itu, penganalisis masih mengekalkan ramalan pertumbuhan Keluaran Dalam Negara Kasar (KDNK) 2022 pada 4.1%, jauh di bawah sasaran tahunan Beijing sekitar 5.5%.


GBP/USD Papar Penurunan 3 Minggu Berturut-Turut

Mengkaji kepada carta pergerakan harga GBP/USD, harga tampaknya mendaki di penutup dagangan minggu lalu (Jumaat) untuk menuju semula ke zon SBR (support become resistance) pada 1.34000.
Momentum harga juga dilihat telah menembusi paras rintangan Moving Average 50 (MA50) pada rangka masa 1 jam dalam memberi petunjuk awal kepada perubahan trend untuk kembali bullish.
Namun, penganalisis menjangkakan bahawa pergerakan harga perlulah menguji trendline resistance terlebih dahulu sama ada harga hanya mampu membuat LH (lower high) atau terus mengatasinya.
Yakni yang mana matawang Pound telah peroleh khabar gembira daripada perbincangan mengenai Brexit di antara Naib Presiden Suruhanjaya Eropah, Maros Sefcovic dan Menteri Brexit, Lord Frost.
Akan tetapi pasangan matawang ‘cable’ tersebut tidak berdaya untuk kekal melonjak susulan Pound masih menerima tamparan daripada langkah Bank of England (BOE) yang mengekalkan kadar faedah.
Menjadi fokus pelabur seterusnya adalah kepada penerbitan data jualan runcit Amerika Syarikat (AS) bagi matawang USD dan data indeks harga pengguna bagi Pound yang akan dikeluarkan minggu ini.
 Andai kata pergerakan harga kekal bergaya dalam merekodkan lonjakan, trendline resistance sudah semestinya akan menjadi tumpuan utama sebelum jangkaan harga akan mencapai zon SBR 1.35000.
Trend bullish akan berjaya diperlihatkan dengan jelas sekiranya harga berupaya untuk menggapai ke zon SBR 1.36000 setelah zon tersebut telah menendang harga untuk menjunam pada minggu lalu.
Sebaliknya jika momentum tekanan masih diperoleh pada carta harga GBP/USD, zon SBR 1.34000 dijangka akan sekali lagi ditembusi untuk mencecah semula paras terendah 2021 sekitar 1.33600.
Penurunan yang lebih rendah juga bakal menyaksikan pergerakan harga terus mengekalkan trend penurunan 4 minggu berturut-turut.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Parah! USD Kecundang Sebelum Data NFP AS

US dolar kecundang lebih rendah walaupun telah diperlihatkan dengan bacaan data pekerjaan Amerika Syarikat yang kukuh pada sesi sebelum ini.
Pada sesi Asia, indeks dolar yang mengukur kekuatan dolar greenback tergelincir jauh ke paras 103.55 berbanding kebanyakan mata wang utama.
Terdahulu ketika sesi New York, data pekerjaan ADP sektor swasta menunjukkan peningkatan lebih kukuh daripada jangkaan pada bulan Mei, tetapi sedikit rendah berbanding bacaan pada April.
Meskipun begitu, US dolar terus merosot lebih rendah susulan data tersebut, sekali gus memberi peluang buat mata wang utama melonjak tinggi.
Hal ini kerana, raja mata wang itu masih terkesan oleh kenyataan dovish penggubal dasar Federal Reserve (Fed) yang menyokong untuk menghentikan sementara kenaikan kadar pada mesyuarat Jun.
 Turut diterbitkan bersama adalah tuntutan pengangguran AS yang lebih baik daripada jangkaan pada minggu lalu walaupun sedikit meningkat daripada bacaan sebelumnya.
Walau bagaimanapun, laporan pembuatan ISM Amerika Syarikat terus menunjukkan penguncupan pada bulan Mei telah menambah tekanan buat US dolar untuk jatuh lebih rendah.
Fokus utama pasaran kini beralih kepada data pekerjaan NFP AS pada malam ini yang bakal menentukan hala tuju seterusnya untuk mata wang gergasi itu.
Susulan kejatuhan greenback, euro kembali bangkit dari paras terendahnya, manakala pound melonjak lebih kukuh ke paras ketinggian dua minggu.
Di sisi lain, dolar Aussie dan kiwi turut memaparkan kenaikan, dengan AUD disokong oleh jangkaan National Australia Bank untuk satu lagi kenaikan 25 mata asas dalam kadar faedah.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


[Preview] News Besar NFP Malam Ini Dan Apa Yang Semua Forex Trader Perlu Fokus

Sudah bersedia untuk data NFP sebentar lagi?
Pasaran akan memberi tumpuan pada laporan data pekerjaan NFP Amerika Syarikat pada jam 9.30 malam ini. Ini antara butiran yang perlu diteliti sebelum laporan NFP dikeluarkan.
Apa yang terjadi pada bacaan data sebelum ini?
Kadar pertambahan pekerjaan di Amerika Syarikat pada bulan Januari mencatatkan angka kenaikan luar biasa sehingga 304,000 pekerjaan mengatasi jangkaan 165,000 oleh pasaran. Bacaan tersebut juga adalah lebih tinggi daripada pertambahan 222,000 pada bulan sebelumnya.
Seterusnya, kadar pengangguran yang dicatatkan pada bulan Januari meningkat kepada 4.0% berbanding 3.9% pada bacaan sebelumnya.
Kadar purata pendapatan di Amerika Syarikat untuk bacaan Januari juga turut mencatatkan penurunan kepada 0.1% berbanding 0.3% pada bacaan sebelumnya serta meleset daripada jangkaan kenaikan 0.4% oleh pasaran.
Apa pula ramalan pasaran untuk bacaan data NFP kali ini?
Selepas bacaan data yang mengejutkan sehingga 304,000 pekerjaan pada Januari, kadar pertambahan pekerjaan di Amerika Syarikat untuk bulan Februari dijangka mencatatkan pertambahan yang lebih perlahan kepada 180,000 pertambahan.
Sementara itu, kadar pengangguran di Amerika Syarikat pula dijangka kembali menurun ke paras 3.9% seperti bacaan pada Disember lalu daripada 4.0%.
 Manakala, kadar purata pendapatan pula diunjurkan meningkat kepada 0.3% berbanding kadar 0.1% pada bacaan bulan lalu.
Apakah isyarat yang ditunjukkan oleh data-data ekonomi yang mempengaruhi sektor pekerjaan?
Antara data-data berimpak rendah yang dapat mempengaruhi laporan dalam sektor pekerjaan di Amerika Syarikat adalah data PMI perkilangan dan bukan-perkilangan serta laporan pekerjaan ADP yang merekodkan pertambahan pekerjaan dalam sektor swasta.
Data PMI Perkilangan AS: Indeks pekerjaan dalam sektor perkilangan pada bulan Februari mencatatkan penurunan kepada 52.3 mata daripada 55.5 mata pada bacaan bulan Januari.
Data PMI Bukan-Perkilangan AS: Indeks pekerjaan dalam sektor bukan perkilangan pada bulan Februari turut menurun kepada 55.2 mata daripada 57.8 mata pada bacaan Januari.
Laporan Pekerjaan ADP AS: Laporan pada Rabu lalu mencatatkan kejatuhan kepada 183,000 pertambahan pekerjaan dalam sektor swasta daripada 300,000 bacaan pada bulan Januari yang telah dikemaskini semula.
Tips untuk NFP malam ini.
Untuk info tambahan, data yang lebih menjadi tumpuan oleh bank pusat adalah kadar pengangguran dan kadar purata pendapatan di mana data ini akan mempengaruhi kadar inflasi di Amerika Syarikat.
Jika kadar purata pendapatan menepati ramalan kenaikan 0.3% atau lebih tinggi, serta kadar pengangguran turut menurun seperti jangkaan, matawang dolar USD dijangka akan kembali mendapat momentum pengukuhan nilai dagangannya.


Data Inflasi China Gagal Lonjakkan Kiwi, Mengapa Pergerakan NZD/USD Perlahan?

Matawang dolar New Zealand pada sesi pasaran Asia pagi ini tidak begitu menunjukkan impak ketara susulan data inflasi tahunan China yang meningkat ke paras tertinggi dalam tempoh 8 tahun.
Data inflasi China yang diterbitkan telah menyokong dagangan dolar Aussie, namun kenaikan harga bagi matawang Kiwi dilihat perlahan.
Ini adalah didorong faktor kewaspadaan pelabur menjelang mesyuarat dasar monetari bank pusat New Zealand pada Rabu.
Reserve Bank of New Zealand (RBNZ) pada mesyuarat terakhir November 2019 yang lalu telah mengekalkan kadar faedah di paras 1.00% mengatasi jangkaan penurunan 25 mata asas. Ahli jawatankuasa mesyuarat juga berpendapat kadar faedah perlu kekal berada di paras yang rendah untuk tempoh yang lebih panjang.
Melihatkan pergerakan harga pada carta pasangan matawang NZD/USD, harga telah membuat penurunan pada minggu lalu ke paras terendah sejak November 2019 sekitar bawah paras harga 0.64000.
Paras tersebut juga merupakan zon support yang gagal ditembusi harga pada dagangan November lalu.
Dagangan US dolar juga masih perlahan pada awal sesi minggu ini selepas data pekerjaan NFP Jumaat lalu diterbitkan bercampur-campur.
 Bersambung pada dagangan minggu ini, harga menunjukkan kenaikan dari zon support tersebut dan pergerakan harga perlahan pada sesi Asia sehingga bersambung ke sesi Eropah.
Harga yang masih bergerak di bawah garisan halangan Moving Average 50 (MA50) pada rangka masa 1 jam pergerakan harga di carta NZD/USD, menunjukkan trend masih bearish.
Kenaikan harga berkemungkinan menuju paras 0.64300 sebelum kembali membuat penurunan semula.
Penurunan akan cuba melepasi zom support 0.64000 sebelum meneruskan penurunan ke paras lebih rendah mencatatkan paras terendah terbaru.
Namun jika harga membuat kenaikan melepasi halangan dinamik MA50, harga bakal memberikan isyarat awal perubahan trend dan kenaikan akan menuju paras tumpuan pada 0.64600 dan seterusnya ke paras 0.65000.
Lihat gambar carta pasangan matawang NZD/USD di bawah untuk rujukan analisis teknikal anda.


Pergerakan Matawang Terhad, Fokus Kini Beralih Kepada Mesyuarat ECB

Pergerakan pasaran matawang pada sesi Asia kekal terhad dengan ketiadaan data makroekonomi yang relevan dan ketidakpastian terhadap Brexit masih berterusan di samping tumpuan turut terarah kepada mesyuarat Bank Pusat Eropah (ECB) hari ini.
Pergerakan euro stabil dengan pelabur menunggu data pengeluaran serta perkhidmatan zon Eropah yang dijadualkan dikeluarkan pada petang ini dan turut memfokuskan kepada hasil mesyuarat ECB malam ini.
Sementara itu, pound diniagakan mendatar berbanding dolar Amerika dengan drama Brexit memasuki episod baru iaitu Johnson yang mengancam untuk mengadakan pilihan raya selepas cadangan jadualnya ditolak oleh parlimen.
Tumpuan juga turut terarah kepada Kesatuan Eropah (EU) untuk membuat keputusan terhadap pelanjutan Brexit sementara pasaran menjangkakan EU27 akan menunaikan permohonan terhadap pelanjutan selama tiga bulan.
 Selain itu, kenyataan positif daripada pemimpin AS dan China awal minggu ini mengenai perkembangan rundingan perdagangan yang berjalan dengan lancar telah menyokong pergerakan matawang yang terdedah kepada isu perdagangan.
Pasaran turut menjangkakan terhadap kemungkinan satu lagi pemotongan kadar oleh Rizab Persekutuan AS (Fed) pada mesyuarat hujung bulan ini memandangkan timbul kebimbangan terhadap kesihatan ekonomi AS apabila melihat kepada beberapa data yang lemah terutama dalam sektor pembuatan.
Dolar Amerika stabil di dagangan sesi Asia dengan meningkat sedikit berbanding dolar Aussie dan New Zealand manakala berbanding euro dan yen pula, USD mencatatkan sedikit kemerosotan.
Di samping itu, bank pusat jepun (BOJ) dilaporkan akan menurunkan unjuran terhadap pertumbuhan ekonomi dan inflasi untuk tahun ini. BOJ dijadualkan akan bertemu menjelang akhir bulan ini dengan pasaran meramalkan kemungkinan pengurangan kadar faedah akan dilakukan. Matawang yen terus menjadi pilihan selamat kepada pelabur.


Analisis Teknikal GBP/AUD – Timeframe H1 – 27/3/2018

Pergerakan GBP/AUD secara teknikalnya masih dalam wave bullish ketika ini walaubagaimanapun, kebarangkalian untuk ia mulai bearish ketika ini adalah tinggi sekiranya ia gagal untuk breakout Key Resistance 1.8440 dan kemungkinan akan membentuk pattern double top dan berpeluang untuk ‘short’ sekitar harga tersebut.
 Sekiranya ia breakout Key Support 1.8340, potensi penurunan adalah ke sekitar harga terhampir iaitu 1.8250. Apapun, jika ia breakout Key Resistance, kebarangkalian untuk ia membentuk reversal pattern dianggap gagal dan target masih ke arah kenaikan. Oleh itu, penting untuk memperhatikan pergerakan semasa GBP/AUD ketika ini samaada ia akan breakout trendline bullish ini untuk mulai bearish ataupun meneruskan lagi kenaikan.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga Emas Naik Turun, Sentimen Dolar Menguasai Permintaan Terhadap Logam Berharga

Harga emas pada pasaran Asia hari Khamis jatuh berikutan semakin berhati-hati menjelang pertemuan ketua bank-bank pusat di Jackson Hole dua hari lagi bagi membincangkan polisi monetari dunia.
Kontrak emas bagi bulan Disember di bahagian Comex New York Mercantile Exchange (NYMEX) susut 0.07% kepada $1,293.74 setakat jam 12.20 tengahhari selepas naik turun (volatile) pada setiap sesi sepanjang pembukaan pasaran selama empat hari minggu ini.
Para pelabur kekal dalam langkah berjaga-jaga daripada mendedahkan risiko yang besar pada dagangan logam berharga menjelang ucapan daripada Mario Draghi, Presiden ECB dan Janet Yallen, pengerusi Fed dalam persidangan nanti.
 Perhatian diberikan bagi mencari petunjuk baru tentang kenaikan kadar faedah di US tahun ini dan bagaimana usaha bank-bank pusat secara menyeluruh bagi mengatasi masalah pada ransangan ekonomi, terutamanya daripada pihak bank pusat Eropah.
Penganalisis daripada Deutsche Bank berkata, “Ya, kadar Fed mungkin dinaikkan pada Disember, dan ya ECB mungkin akan mengumumkan pengurangan (taper) seterusnya pada Oktober 2018, namun berdasarkan keadaan ekonomi semasa (inflasi dan sentimen pasaran yang lemah, dan Euro yang semakin menguat untuk ECB) menunjukkan sekarang bukanlah waktu yang sesuai untuk mereka mengambil keputusan untuk mengawal pasaran ke arah matlamat tersebut.”
Semalam emas melonjak berikutan ketidaktentuan politik muncul semula selepas Donald Trump mengancaman untuk membubarkan kerajaan jika tidak menerima dana untuk membina tembok sempadan US-Mexico, sekaligus meningkatkan kebimbangan para pelabur tentang keadaan politik yang boleh mengakibatkan penangguhan terhadap pengenalan pembaharuan cukainya.
“Jika kami perlu tutup kerajaan ini, kami sedang membina tembok tersebut”, kata Presiden Trump. “Kami akan bina tembok sempadan. Rakyat Amerika telah mengundi untuk mengawal imigresen. Kami akan dapatkan tembok tersebut”.


Berjaya Lepas $1.2500 Semula, GBP/USD Lonjak 80 Pips Di Awal Minggu!

Carta harga pasangan mata wang GBP/USD pada pembukaan awal minggu semalam positif menunjukkan peningkatan nilai Pound berbanding US dolar.
Pelabur kini akan menantikan terbitan laporan data pekerjaan UK pada awal sesi Eropah petang nanti yang dilihat bakal pengaruhi pergerakan semasa Pound.
Lonjakan 80 pips harga semalam dilihat lebih didorong oleh faktor penyusutan semula US dolar yang gagal meneruskan pengukuhan seperti minggu lalu.
Juga data tinjauan pengilangan di New York mencatatkan bacaan yang merosot, memberi gambaran kesihatan perniagaan yang suram.

Justeru, harga pada carta GBP/USD yang bermula di paras sekitar 1.24500 telah berjaya meningkat menembusi paras 1.25000 sebelum mencapai ketinggian 1.25300.
Kenaikan tersebut telah melepasi halangan MA50 yang mencetus jangkaan awal untuk perubahan kepada pergerakan yang lebih bullish.
Namun masih awal untuk pelabur menentukan arah yang jelas sementara menunggu dulu laporan pekerjaan UK diterbitkan untuk dihadam.
 Sekiranya harga melonjak lebih tinggi, kenaikan bakal menghampiri paras tumpuan pada 1.26000 dan bakal memperlihatkan reaksi menarik di sekitarnya.
Kenaikan yang masih berjaya diteruskan bakal melewati semula ketinggian yang dicapai minggu lalu yang hampir menyentuh 1.27000.
Sebaliknya jika harga menjunam semula di bawah paras 1.25000, berkemungkinan penurunan akan diteruskan semula seperti yang dipaparkan pada penghujung minggu lalu.
Penurunan harga yang melepasi paras 1.24500 iaitu paras pembukaan awal minggu, dilihat akan menuju sekitar 1.24000 untuk menguji paras sokongan tersebut.
Susut lebih rendah akan menjangkakan harga untuk mencecah hingga ke paras 1.23000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


EUR/USD Melonjak 80 Pips Sebelum Laporan NFP AS

Sentimen pasaran yang dilihat beransur pulih telah memberi tekanan terhadap mata wang US dolar di samping pelabur menantikan laporan data pekerjaan NFP Amerika Syarikat (AS) untuk bulan April yang akan diterbitkan pada sesi New York hari ini (Jumaat).
Pertambahan pekerjaan di AS dijangka untuk meningkat hampir 1 juta pada April, lebih tinggi berbanding angka yang dicatatkan bulan Mac, sementara kadar pengangguran diunjurkan menurun kepada 5.8% daripada 6.0%.
Walaupun laporan tersebut dijangka positif, namun US dolar terus susut lebih ketara pada dagangan Khamis semalam memberi kelebihan kepada mata wang utama yang lain dalam pasaran untuk meningkat.
Seperti pergerakan harga pada carta pasangan EUR/USD, setelah momentum penurunan harga dipaparkan sejak penghujung minggu lalu semakin perlahan pada trend bearish, harga telah melonjak agresif dan memberi petunjuk awal untuk perubahan trend bakal berlaku.
Ini adalah kerana harga yang mendatar pada paras sokongan 1.20000 telah melonjak melepasi halangan Moving Average 50 (MA50) pada pergerakan 1 jam harga dan juga melepasi garisan trendline yang terbentuk pada corak penurunan harga.

Lonjakan harga sekitar 80 pips semalam telah kembali semula ke zon SBR (support become resistance) 1.20600-1.20900.
 Pergerakan harga dijangka akan berlegar perlahan pada zon tersebut sehingga sesi Eropah sebelum pergerakan lebih agresif pada sesi New York.
Jika harga terus melonjak, zon resistance 1.21500-1.21800 seterusnya akan menjadi sasaran sekiranya laporan pekerjaan NFP berikan bacaan yang merosot dan mendorong penyusutan nilai US dolar.
Namun, jika angka bacaan menepati ramalan atau lebih baik, US dolar dijangka akan mengukuh dan menekan semula harga ke paras sokongan 1.20000.
Harga yang menembusi paras 1.20000 seterusnya bakal menuju pula sehingga ke zon support pada 1.19000 untuk meneruskan trend bearish sebelum ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 31/12/2018

Perkembangan Brexit yang semakin perlahan bakal menjadi tumpuan pasaran semula menjelang dagangan pada tahun baru 2019. Sementara itu, matawang GBP dijangka akan terus didagangkan berisiko sehingga perkembangan Brexit memberikan keputusan yang jelas. Pergerakan harga pada chart pasangan matawang GBP/USD pada dagangan Jumaat lalu menunjukkan harga membuat kenaikan dari paras Magic Pivot sehingga ke paras resistance MagicR2 pada indicator Moshed Magic Line.
Pada sesi pasaran Asia permulaan minggu ini pula, harga dilihat bergerak perlahan di atas paras Magic Pivot 1.2679 hari ini sehingga ke penghujung sesi. Jika harga gagal lepasi penurunan lebih rendah dari paras Magic Pivot tersebut, harga berkemungkinan membuat kenaikan semula menuju ke paras resistance terdekat sekitar 1.2724 (MagicR1). Seterusnya, harga yang meneruskan kenaikan akan ke paras resistance 1.2753 (MagicR2) pula untuk mengatasi paras ketinggian pada dagangan Isnin minggu yang lalu. Lonjakan lebih tinggi harga dari paras tersebut akan mencatatkan paras ketinggian semasa yang baru pada chart GBP/USD berkemungkinan ke paras sekitar 1.2798 (MagicR3).
Sebaliknya, jika harga bergerak turun lebih rendah dari paras Magic Pivot hari ini, paras awal yang dijangka akan dituju harga adalah pada support 1.2650 (MagicS1). Kemudian, harga akan meneruskan lagi penurunannya dan cuba untuk melepasi paras terendah dagangan minggu lalu menuju ke paras support 1.2605 (MagicS2). Seterusnya, sedikit lagi penurunan lebih rendah bakal melihatkan harga mencecah paras 1.2576 (MagicS3) bagi mencatatkan paras terendah semasa yang baru pada chart GBP/USD.
 Ikuti perkembangan Brexit untuk bulan Januari pula dan dinasihatkan supaya anda mengawal risiko dagangan menjelang laporan data pekerjaan NFP di AS pada minggu ini yang bakal membuatkan pergerakan harga dalam pasaran sukar dijangka. Bandingkan paras-paras tumpuan harga pada GBP/USD dengan paras yang telah digariskan pada indicator Moshed Magic Line untuk memudahkan lagi analisis teknikal harian anda.

Paras support: 1.2650, 1.2605, 1.2576.
Paras resistance:  1.2724, 1.2753, 1.2798.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pergerakan Pasaran Forex Pada Awal Sesi New York : Aussie Masih Matawang Terkuat

US dollar meneruskan penurunannya sejak sesi Asia sehinggalah pada awal sesi New York dengan matawang AUD kekal sebagai matawang paling kuat pada Isnin.
Indeks US dollar yang mengukur kekuatan matawang greenback berbanding matawang utama yang lain susut 0.42% setakat pada pukul 9.24 malam.
Major pair EUR/USD membuat kenaikan sebanyak 0.45% dengan GBP/USD naik sebanyak 0.16%. USD/JPY hampir tidak berubah setakat ini dengan hanya susut 0.01%, USD/CAD susut 0.15%. USD/CHF pula membuat penurunan sebanyak 0.28%. AUD/USD dan NZD/USD masing-masing membuat kenaikan 1.10% dan 0.79% setakat ini.
 Matawang paling kuat setakat ini adalah AUD dan NZD, manakala matawang paling lemah adalah Yen. Dengan menggabungkan matawang paling kuat dan lemah, pair AUD/JPY dan NZD/JPY pula masing-masing naik sebanyak 1.11% dan 0.78%.
Walaupun pasaran dikejutkan dengan tindakan Amerika mengenakan tariff keluli dan aluminium pada minggu lalu, nampaknya pasaran seakan tidak terkesan pada Isnin apabila Yen dan CHF terus melemah. Malah pasaran hari ini dilihat berani mengambil risiko dengan indeks saham Wallstreet dibuka lebih tinggi pada Isnin.
Sentimen Risk-On ini seperti biasa banyak memberi manfaat kepada matawang berkadar faedah tinggi AUD dan NZD. AUD sememangnya mendapat sokongan daripada keadaan sentimen yang baik. Kenaikan matawang Aussie ditambah lagi dengan laporan data ekonomi memberangsangkan pada pagi tadi iaitu data jualan runcit dan data peratusan keuntungan syarikat-syarikat di Australia.